open-index/open-wikipedia-markdown huggingface dataset:
വാലൻ എരണ്ട

യൂറോപ്പിന്റെ വടക്കു ഭാഗങ്ങളിലും ഏഷ്യയിലും വടക്കേ അമേരിക്കയിലും വ്യാപകമായി കാണുന്ന എരണ്ടയാണ് **വാലൻ എരണ്ട**  - **Northern Pintail**. (ശാസ്ത്രീയനാമം: *Anas acuta*) തണുപ്പു കാലത്ത് തെക്കോട്ട് ദേശാടനം നടത്തുന്നവയാണ്. ഇത്ര വലിയ സമൂഹമായിട്ടും ഇവയ്ക്ക് ഉപകുടുംബം ഇല്ലെന്നുള്ളത് അത്ഭുതപ്പെടുത്തുന്ന കാര്യമാണ്. 

## രൂപവിവരണം
thumb|left|200px|
thumb|right|200px|ഭക്ഷണം തപ്പുന്നു.
thumb|right|200px|പൂവൻ

സാമാന്യം വലിയ ഒരു താറാവാണിത്. ഇതിന്റെ കൂർത്ത വാൽ ഇവയ്ക്ക് ഇംഗ്ലീഷിലെ പേരും ശാസ്ത്രീയ നാമവും കിട്ടുന്നതിനും കാരണമായിട്ടുണ്ട്. ഇവയ്ക്ക് വലിയ ചിറകുകളും നീളമുള്ള കഴുത്തും ചെറിയ തലയുമാണുള്ളത്. നീലകലർന്ന ചാരനിറത്തിലുള്ള കൊക്കുകളും ചാരനിറത്തിലുള്ള കാലുകളും പാദങ്ങളുമുണ്ട്.

ചിറകുകളുടെ അറ്റങ്ങൾ തമ്മിൾ 23.6 മുതല് 28.2 സെ.മീ വര നീളം കാണും.പൂവന് 450 മുതല് 1360 ഗ്രാം തൂക്കം കാണാറുണ്ട്. പിട്കൾ താരതമ്യേന ചെറുതാണ്. 

പ്രജനന കാലത്ത് ആണിനെ കുറച്ച് രൂപമാറ്റമൊക്കെയുണ്ട്. ആൺ താറാവ് വളരെ മനോഹരമാണ്. തലയുടെ പിന്നിൽ നിന്ന് കഴുത്തിലൂടെ താഴേക്ക് പോകുന്ന നേർത്ത വെള്ള വര, കൂടുതലായി വെള്ള നിറമുള്ള അടിഭാഗം, പിൻഭാഗത്തും വശങ്ങളിലും ചാര, തവിട്ട്, കറുപ്പ് നിറങ്ങളുടെ മനോഹരമായ പാടുകൾ ഒക്കെ  ആണ് അതിന്റെ പ്രത്യേകതകൾ. പ്രജനനകാലത്ത് ഇത് വളരെ നിറമുള്ളതും ആകർഷകവുമാണ്.പ്രജനനകാലമല്ലാത്തപ്പോൾ വലിയ കൂട്ടങ്ങളായാണ് കാണുക.പ്രജനനകാലമല്ലാത്തപ്പോൾ വലിയ കൂട്ടങ്ങളായാണ് കാണുക.

## പ്രജനനം
വെള്ളത്തില് നിന്നും വളരെ അകലെയല്ലാത്ത സ്ഥലത്ത് നിലത്താണ് കൂടുണ്ടാക്കുന്നത്. ഒരു വര്ഷം പ്രായമാവുമ്പോള് പ്രജനനത്തിനുള്ള വളർച്ചയാവും. ഇണ ചേരാൻ ഒരുപാട് പൂവന്മാർ പിട്യ്ക്ക് പുറകെ പറക്കും. ഒരു പൂവന് മാത്രമാവുന്നതു വരെ പറക്കൽ തുടരും.
പ്രജനനകാലം ഏപ്രിൽ മുതല് ജൂൺവരേയാണ്. ഏഴു മുതൽ ഒമ്പത് വരെ മുട്ടയിടും, ദിവസം ഒന്നു വീതം. 45ഗ്രാം തൂക്കവും 5.5x3.8 സെ.മീ വലിപ്പവുമാണ് മുട്ടകള്ക്കുണ്ടാവുക. ഇളം മഞ്ഞ നിറമാണ് മുട്ടകൾക്ക്.
പിടയാണ് അടയിരിക്കുന്നത്. 22-24 ദിവസങ്ങൾ കൊണ്ട് മുട്ട വിരിയും.

## ഭക്ഷണം
വെള്ളത്തില് നീന്തികൊണ്ടാണ് ചെടികല് ഭക്ഷിക്കുന്നത്. പുഴുക്കളേയും ഭക്ഷണമാക്കാറുണ്ട്. 
സന്ധ്യക്കും രാത്രിയുമാണ് ഇരതേടുന്നത്. നീളമുള്ള കഴുത്തുള്ളതുകൊണ്ട് മറ്റു താറാവുകലേക്കാൾ ആഴതിലുള്ള ഭക്ഷണം ഇവയ്ക്ക് കിട്ടും.
## അവലംബം
* കേരളത്തിലെ പക്ഷികൾ - ഇന്ദുചൂഡൻ, കേരള സാഹിത്യ അക്കാദമി
* Birds of periyar – ആർ. സുഗതൻ, കേരള വനം-വന്യജീവി വകുപ്പ്
* Birds of Kerala - ഡീ.സി. ബുക്സ്


വർഗ്ഗം:എരണ്ടകൾ
ഉത്തങ്കൻ

തക്ഷകനും ഇന്ദ്രനുമായുള്ള സഖ്യത്തെ സംബന്ധിച്ചും ദേവീ ഭാഗവതത്തിൽ വിവരണമുണ്ട്. ഉത്തങ്കൻ എന്ന ദിവ്യപ്രഭാവനായ ഒരു മുനികുമാരൻ വേദൻ എന്ന ഗുരുവിന്റെ കീഴിൽ വിദ്യാഭ്യാസം ചെയ്തിരുന്നു. വിദ്യാഭ്യാസം പൂർത്തിയാക്കിയപ്പോൾ പൗഷരാജാ വിന്റെ ഭാര്യയായ ക്ഷത്രിയസ്ത്രീ ധരിക്കുന്ന കുണ്ഡലങ്ങൾ ഗുരുദക്ഷിണയായി വാങ്ങിക്കൊണ്ടു വരുവാൻ ഗുരുപത്നി നിർദേ ശിച്ചു. ഉത്തങ്കൻ അതനുസരിച്ച് കുണ്ഡലങ്ങൾ വാങ്ങിക്കൊണ്ടു വന്നെങ്കിലും ഇന്ദ്രൻ തക്ഷകനെക്കൊണ്ട് അതു മോഷ്ടിപ്പിക്കുകയും മറ്റനേകം പ്രതിബന്ധങ്ങൾ മാർഗ്ഗമധ്യത്തിൽ സൃഷ്ടിക്കുകയും ചെയ്തു. ഇന്ദ്രനുമായുള്ള ഈ വേഴ്ച ഒരു നിത്യസ്നേഹബ ന്ധമായി വളർന്നു വരികയും തക്ഷകൻ ഇന്ദ്രന്റെ ഉത്തമസഖി യായിത്തീരുകയും ചെയ്തു.
മഞ്ഞക്കാഞ്ചി മരംകൊത്തി

ഇന്ത്യൻ ഉപഭൂഖണ്ഡത്തിൽ കാണപ്പെടുന്ന ഒരു മരംകൊത്തിയാണ് **മഞ്ഞക്കാഞ്ചി മരംകൊത്തി**  - **Streak-throated Woodpecker** (ശാസ്ത്രീയ നാമം : *Picus xanthopygaeus*) **scaly bellied green woodpecker** എന്ന് *കേരളത്തിലെ പക്ഷികൾ* എന്ന ഇന്ദുചൂഡന്റെ പുസ്തകത്തിൽ പറയുന്നു.

## രൂപവിവരണം
പച്ച കലർന്ന  മഞ്ഞനിറം. കഴുത്തിൽ കറുത്ത വരകൾ. മങ്ങിയ അടിവശം. അടിവശത്ത് ചിതമ്പൽ പോലെ അടയാളം. കണ്ണിനു മുകളിൽ വെളുത്ത വര. അതിനു മുകളിൽ കറുത്ത വര. കവിളിൽ കറുത്ത വര. പൂവന് നെറ്റിയും ശിഖയും തലയും ചുവപ്പ്. പിടയുടെ തലയും ശിഖയും കറുത്തത്. വാൽ കറുപ്പ്

## ചിത്രശാല

File:Streak-throated Woodpecker - Corbett NP 1260 (15788013004).jpg
File:Streak-throatted Woodpecker @ Nilambur.jpg
File:Streak-throated woodpecker.jpg


## അവലംബം
*കേരളത്തിലെ പക്ഷികൾ - ഇന്ദുചൂഡൻ, കേരള സാഹിത്യ അക്കാദമി
*Birds of periyar – ആർ. സുഗതൻ, കേരള വനം-വന്യജീവി വകുപ്പ്
*Birds of Kerala - ഡീ.സി. ബുക്സ്


വർഗ്ഗം:മരംകൊത്തികൾ
ഞാനും എന്റെ ഫാമിലിയും

കെ.കെ. രാജീവ് സംവിധാനം ചെയ്ത് 2012-ൽ പുറത്തിറങ്ങിയ മലയാളചലച്ചിത്രമാണ് ***ഞാനും എന്റെ ഫാമിലിയും***. ജയറാം, മംമ്ത മോഹൻദാസ്, മൈഥിലി എന്നിവരാണ് പ്രധാനകഥാപാത്രങ്ങളെ അവതരിപ്പിച്ചിരിക്കുന്നത്. ടെലിവിഷൻ സീരിയൽ സംവിധായകനായ കെ.കെ. രാജീവിന്റെ ആദ്യ ചലച്ചിത്രമാണിത്. ചെറിയാൻ കൽപകവാടി ആണ് ഈ കുടുംബചിത്രത്തിന്റെ തിരക്കഥ രചിച്ചത്.  പാലക്കാട്, മൂന്നാർ, പൊള്ളാച്ചി എന്നിവങ്ങളിലായാണ് ഈ സിനിമ ചിത്രീകരിച്ചത്.

## അഭിനേതാക്കൾ
* ജയറാം – ഡോ. ദിനനാഥൻ
* മംമ്ത മോഹൻദാസ് – ഡോ. പ്രിയ
* മൈഥിലി – സോഫിയ
* മനോജ് കെ. ജയൻ – ജോൺ പൈലേക്കുന്നേൽ
* ജഗതി ശ്രീകുമാർ – ഡോ. ഈശ്വരമൂർത്തി
* നെടുമുടി വേണു
* മല്ലിക സുകുമാരൻ

## സംഗീതം

## അവലംബം

## പുറത്തേക്കുള്ള കണ്ണികൾ
* 
* ''ഞാനും എന്റെ ഫാമിലിയും''  – മലയാളസംഗീതം.ഇൻഫോ

വർഗ്ഗം:2012-ൽ പുറത്തിറങ്ങിയ മലയാളചലച്ചിത്രങ്ങൾ
സിരി (സോഫ്റ്റ്‌വെയർ)

ആപ്പിൾ കമ്പനിയുടെ പുതിയ മൊബൈൽ ഫോൺ മോഡൽ ആയ ഐ ഫോൺ 4എസ് -ൽ ഉപയോഗിച്ചിരിക്കുന്ന സോഫ്റ്റ്‌വേർ ആണ്‌ **സിരി**.ഇത് ഒരു വോയ്‌സ് കൺട്രോൾ  സംവിധാനം ആണ് .
## പ്രത്യേകതകൾ
നമുക്കാരെയെങ്കിലും വിളിക്കനുണ്ടെങ്കിൽ ഫോണിനോട് പറഞ്ഞാൽ മതി,സ്വയം നമ്പർ തെരഞ്ഞ്  കണ്ടുപിടിച്ച് വിളിയ്ക്കും  .ഫോണിലേക്കു വരുന്ന സന്ദേശങ്ങൾ വായിച്ചു കേൾപ്പിക്കും .മറുപടി അയയ്ക്കണമെങ്കിൽ സന്ദേശം  പറഞ്ഞു കൊടുത്താൽ സ്വയം ടൈപ് ചെയ്ത് അയയ്ക്കും.ഇന്റർനെറ്റിൽ എന്തെങ്കിലും സെർച് ചെയ്യണമെങ്കിൽ വിഷയം പറഞ്ഞാൽ മതി ,തിരഞ്ഞു ഫലം നൽകും. ഒരു  പേഴ്‌സണൽ സെക്രട്ടറിയെപ്പോലെയാണ് സിരി നമ്മുടെ ഉള്ളംകൈയ്യിൽ കിടന്ന്  കാര്യങ്ങൾ നിർവ്വഹിച്ചു തരുന്നത്.
## പ്രാധാന്യം
യന്ത്രങ്ങൾക്ക് ക്യത്രിമബുദ്ധി നൽകുന്ന ഗവേഷണങ്ങളിൽ പുതിയ വഴിത്തിരിവാണീ സോഫ്റ്റ്‌വേർ.
## അവലംബം

## പുറം കണ്ണികൾ
* Siri homepage
* Siri vs Iris 
* Siri Guidebook: Comprehensive List of Siri Tips, Tricks and How-to Tutorials 
* How To Use Siri 
* How To Install Siri on iPad 
*Lingual -Translate English Into 30+ Languages

വർഗ്ഗം:സോഫ്റ്റ്‌വെയർ
നീലിമംഗലം

കോട്ടയം ജില്ലയിൽ കോട്ടയം ടൗണിൽ നിന്നും 3 കിലോമീറ്റർ തെക്ക് മാറിയാണ് **നീലിമംഗലം**. മീനച്ചിലാറിന്റെ കൈവഴിയായ നീലിമംഗലം ആറിന് ഇരുവശത്തുമായി ,  തെക്ക് കുമാരനല്ലൂരിനും  വടക്ക് സംക്രാന്തിക്കും ഇടയിലായുള്ള പ്രദേശമാണിത്.

വർഗ്ഗം:കോട്ടയം ജില്ലയിലെ ഗ്രാമങ്ങൾ
എൽ.ആർ. ഈശ്വരി

തമിഴ്-മലയാളം ചലച്ചിത്രഗായികയാണ് **എൽ.ആർ. ഈശ്വരി**. 1959-ൽ എം.എസ്.വിശ്വനാഥന്റെ സംഗീതസംവിധാനത്തിൽ 'നല്ല ഇടത്ത് സംബന്ധം' എന്ന തമിഴ് ചിത്രത്തിലാണ് ഈശ്വരിയുടെ തുടക്കമെങ്കിലും അവരെ ശ്രദ്ധേയയാക്കിയ ആദ്യഗാനം പാശമലര്‍ (1961) എന്ന ചിത്രത്തിലെ 'വാരായെൻ തോഴി...' എന്ന ഗാനമാണ്.ദക്ഷിണേന്ത്യൻ ഭാഷകളിലും ഹിന്ദിയിലുമായി 30,000-ൽ പരം ഗാനങ്ങൾ ആലപിച്ചു ഇവർ .

## ആലപിച്ച ചില മലയാള ഗാനങ്ങൾ
*താണ നിലത്തേ നീരോടൂ......
*ഒരു കൊട്ടാ പൊന്നുണ്ടല്ലൊ മിന്നുണ്ടല്ലൊ...
*എത്ര കണ്ടാലും കൊതി തീരുകില്ലെനിക്കെത്ര കണ്ടാലുമീ ചിത്രം...
*പേരാറും പെരിയാറും..

## ബഹുമതികൾ
*ചലച്ചിത്ര രംഗത്തെ സംഭാവനകൾക്ക് തമിഴ്നാട് സർക്കാരിന്റെ കലൈമാമണി ബഹുമതി
*തമിഴിലും തെലുങ്കിലും കന്നടയിലും ആറുതവണവീതം സംസ്ഥാന അവാർഡുകൾ  
*കമുകറ ഫൗണ്ടേഷൻ പുരസ്‌കാരം
## അവലംബം



## പുറം കണ്ണികൾ
*

വർഗ്ഗം:1939-ൽ ജനിച്ചവർ
വർഗ്ഗം:ഡിസംബർ 7-ന് ജനിച്ചവർ
വർഗ്ഗം:തമിഴ് ചലച്ചിത്രപിന്നണിഗായകർ
വർഗ്ഗം:മലയാളചലച്ചിത്രപിന്നണിഗായകർ
ജിയോർഡാനോ ബ്രൂണോ

എ.ഡി. 1600 ൽ ജീവനോടെ ചുട്ടെരിക്കപ്പെട്ട ശാസ്ത്രജ്ഞനും ദാർശനികനും ആയിരുന്നു **ജിയോർഡാനോ ബ്രൂണോ**(1548 – February 17, 1600).
## ജീവിതരേഖ
thumb|upright|The only known portrait of Bruno was published in 1715 in Germany, more than a century after his death.
ഇറ്റലിയിലെ നേപ്പിൾസിൽ  ജനിച്ച ബ്രൂണോ പ്രസംഗകലയിൽ അതിവിദഗ്ദ്ധൻ ആയിരുന്നു. അദ്ദേഹം ഡൊമിനിക്കൻ സഭയിൽ അംഗമായിരുന്നു. കോപ്പർനിക്കസിന്റെ  പ്രപഞ്ചവീക്ഷണതിനും അപ്പുറം തന്റേതായ കാഴ്ചപ്പാടുകൾ അദ്ദേഹം അവതരിപ്പിച്ചു. സൂര്യൻ എന്നത് ഒരു നക്ഷത്രം ആണെന്നും ഭൂമി കൂടാതെ ബുദ്ധിയുള്ള ജീവികൾ ഉണ്ടായേക്കാവുന്ന ഒട്ടേറെ 'ഭൂമി'കൾ പ്രപഞ്ചത്തിൽ ഉണ്ടാകാൻ സാധ്യത ഉണ്ടെന്നും അദ്ദേഹം പരികല്പന ചെയ്തു. അദ്ദേഹത്തിന്റെ ദൈവസങ്കൽപം കത്തോലിക്കാ സഭയുടെതിൽ നിന്ന് വ്യത്യസ്തമായതിനാലാണ് അദ്ദേഹത്തെ സഭ വേട്ടയാടിയതെന്നും പറയപ്പെടുന്നു. ഈ സിദ്ധാന്തങ്ങൾ സഭയെ അദ്ദേഹത്തിന്റെ ശത്രു ആക്കി മാറ്റി.1592-ൽ അദ്ദേഹം അറസ്റ്റു ചെയ്യപ്പെട്ടു. മതകല്പനകൾക്കെതിരെ പ്രവർത്തിച്ചു എന്നതായിരുന്നു കുറ്റം. ഏഴ് വർഷത്തെ വിചാരണക്കൊടുവിൽ 1600-ൽ മതകോടതി അദ്ദേഹത്തെ വധശിക്ഷയ്ക്ക് വിധിച്ചു. വിധിയനുസരിച്ച് അദ്ദേഹത്തെ ജീവനോടെ ചുട്ടു കൊല്ലുകയായിരുന്നു.

## തടവിലാക്കലും വിചാരണയും വധവും, 1593-1600

ഏഴുകൊല്ലം നീണ്ട വിചാരണക്കാലത്ത് ബ്രൂണോ ഏകാന്തതടവിൽ ആയിരുന്നു, ഒടുവിലത്തെ കാലത്ത് നോണ ടവറിലും. വിചാരണയെക്കുറിച്ചുള്ള പല പ്രധാന രേഖകളും നഷ്ടമായെങ്കിലും ചിലതെ 1940 -ൽ വീണ്ടെടുക്കാൻ കഴിഞ്ഞു. തന്റെ പുസ്തകങ്ങളും സാക്ഷിമൊഴികളും എല്ലാം അദ്ദേഹത്തിന് എതിരെ ഉപയോഗിച്ചു. ദൈവദോഷവും, അസന്മാർഗ്ഗികതയും, ക്രൈസ്തവവിശ്വാസത്തിന് എതിരെ നിന്നതുമെല്ലാമാണ് പ്രധാന ആരോപണങ്ങൾ. ബ്രൂണോയ്ക്കെതിരെയുള്ള ആരോപണങ്ങൾ ലുയ്ദി ഫിർപോ ഇങ്ങനെ ചുരുക്കിപ്പറയുന്നു.
* ക്രിസ്തീയ വിശ്വാസങ്ങൾക്കെതിരെ അഭിപ്രായം വച്ചുപുലർത്തി, അവയ്ക്കെതിരെ സംസാരിച്ചു.;
* കത്തോലിക്ക വിശ്വാസത്തിലെ മൂവർകെതിരെയും, ക്രിസ്തുവിന്റെ ദൈവികതയ്ക്കെതിരെയും, ഉയിർത്തെഴുന്നേപ്പിനെതിരെയും അഭിപ്രായം കൊണ്ടുനടന്നു;
* കത്തോലിക്ക വിശ്വാസരീതിക്കെതിരായ രീതിയിൽ ക്രിസ്തുവിനെതിരെ അഭിപ്രായം പറഞ്ഞു;
* വിശുദ്ധമറിയത്തിനെതിരെ അഭിപ്രായം ഉണ്ടായിരുന്നു;
* പള്ളികളിലെ ചടങ്ങുകൾക്കെതിരെ വിശ്വാസം കൊണ്ടുനടന്നു:
* ലോകത്തെയും പ്രപഞ്ചത്തെയും പറ്റി ക്രൈസ്തവവിശ്വാസത്തിന് എതിരായ രീതിയിൽ അവകാശം ഉന്നയിച്ചു;
* മനുഷ്യന്റെ ആതാവിനെപ്പറ്റി സഭയുടെ വിശ്വാസത്തിനെതിരായി അഭിപ്രായം അവച്ചുപുലർത്തി;
* അത്ഭുതപ്രവർത്തികളെയും വിശുദ്ധതയെപ്പറ്റിയെല്ലാം സംസാരിച്ചു;
വെനീസിലെ വിചാരണയിൽ ബ്രൂണോ സ്വയം വാദിച്ചു. സഭയുടെ പലകാര്യങ്ങളിലും യോജിപ്പ് ഉണ്ടെന്നു പറഞ്ഞ ബ്രൂണോ തന്റെ വിശ്വാസങ്ങൾ നിലനിർത്താൻ ശ്രമിച്ചു. പലലോകങ്ങൾ ഉണ്ടേയേക്കാം എന്ന വിശ്വാസത്തിൽ ഉറച്ചു നിന്ന ബ്രൂണോയോട് അത് ഉപേക്ഷിക്കാൻ ആവശ്യപ്പെട്ടു. 1600 ജനുവരി 20 -ന് ക്ലെമന്റ് മാർപ്പാപ്പ ഏഴാമൻ ബ്രൂണോയ്ക്ക് വധശിക്ഷ വിധിച്ചു. തെന്നെ വിധിച്ച ആളോട് ബ്രൂണൊ പറഞ്ഞത്: *ഇത് കേൾക്കുമ്പോൾ എനിക്ക് ഉള്ള ഭയത്തേക്കാൾ ഭയത്തോടെയാാണ് നിങ്ങൾ ഈ ശിക്ഷ വിധിക്കുന്നത്* എന്നാണ്. 

## അവലംബം

## പുറം കണ്ണികൾ
* Writings of Giordano Bruno
* Bruno's Latin and Italian works online: Biblioteca Ideale di Giordano Bruno 
* Complete works of Bruno as well as main biographies and studies available for free download in PDF format from the Warburg Institute and the Centro Internazionale di Studi Bruniani Giovanni Aquilecchia 

വർഗ്ഗം:ഇറ്റാലിയൻ ജ്യോതിശാസ്ത്രജ്ഞർ
വർഗ്ഗം:ഇറ്റാലിയൻ തത്ത്വചിന്തകർ
ദേശീയപാത 966 (ഇന്ത്യ)

നാഷണൽ ഹൈവേ-66ൽ രാമനാട്ടുകര നിന്നു തുടങ്ങി മലപ്പുറം വഴി കടന്നുപോകുന്ന കേരളത്തിലെ പ്രധാനപ്പെട്ട ഒരു പാതയാണ് **ദേശീയപാത 966** (പഴയ ദേശീയപാത 213) . കേരളത്തിന്റെ ഗേറ്റ് ആയ പാലക്കാട് ചുരത്തേയും വടക്കൻ കേരളത്തെയും ബന്ധിപ്പിക്കുന്നതാണ്പാതയുടെ ദേശീയ - വാണിജ്യ പ്രാധാന്യംദേശീയപാത 544 ൽ പാലക്കാട്ട് അവസാനിക്കുന്ന ഈ പാതയുടെ നീളം 125 കിലോമീറ്ററാണ്.  കരിപ്പൂർ വിമാനത്താവളം സ്ഥിതിചെയ്യുന്നത് ഈ പാതയ്ക്കു സമീപമാണ്. കൊണ്ടോട്ടി, വള്ളുവമ്പ്രം, പൂക്കോട്ടൂർ,, മലപ്പുറം, മക്കരപറമ്പ, അങ്ങാടിപ്പുറം,പെരിന്തൽമണ്ണ, താഴേക്കോട്ഗ്രാമം, കരിങ്കല്ലത്താണി, തച്ചനാട്ടുകര ഗ്രാമം,മണ്ണാർക്കാട് ,തച്ചമ്പാറ, കല്ലടിക്കോട് ,മുണ്ടൂർ, മുട്ടിക്കുളങ്ങര, ഒലവക്കോട് തുടങ്ങിയ പ്രധാന സ്ഥലങ്ങൾ ഈ പാതയിലാണ്.

## <references/>

വർഗ്ഗം:കേരളത്തിലെ ദേശീയപാതകൾ
മനുഷ്യന് ഒരു ആമുഖം

സുഭാഷ് ചന്ദ്രൻ എഴുതിയ  മലയാള നോവൽ ആണ്  **മനുഷ്യന് ഒരു ആമുഖം**. മാതൃഭൂമി  ആഴ്ചപ്പതിപ്പിൽ 2009-ൽ ഖണ്ഡശ പ്രസിദ്ധീകരിച്ച ഈ നോവൽ ഡി.സി. ബുക്സ് 2010-ൽ പുസ്തകരൂപത്തിൽ പുറത്തിറക്കി.

## പുസ്തകത്തിൽ നിന്ന്
"ധീരനും സ്വതന്ത്രനും സർവോപരി സർഗാത്മകനുമായ മനുഷ്യശിശു അറുപതോ എഴുപതോ വർഷംകൊണ്ട് ഭീരുവും പരതന്ത്രനുമായിത്തീർന്ന് സ്വന്തം സൃഷ്ടിപരത വംശവൃദ്ധിക്കുവേണ്ടി മാത്രം ചെലവിട്ട്, ഒടുവിൽ വൃദ്ധവേഷം കെട്ടിയ വലിയൊരു കുട്ടിയായി മരിച്ചുപോകുന്നതിനെയാണ് മനുഷ്യജീവിതം എന്ന് പറയുന്നതെങ്കിൽ, പ്രിയപ്പെട്ടവളേ, മനുഷ്യനായി പിറന്നതിൽ എനിക്ക് അഭിമാനിക്കാൻ ഒന്നുമില്ല."

## അവാർഡുകൾ
*2011 ലെ ഓടക്കുഴൽ അവാർഡ് 
*2011-ലെ നോവലിനുള്ള കേരള സാഹിത്യ അക്കാദമി പുരസ്കാരം
*കേന്ദ്ര സാഹിത്യ അക്കാദമി പുരസ്‌കാരം 2014
*2015-ലെ വയലാർ പുരസ്കാരം

## അവലംബം

വർഗ്ഗം:മലയാളം നോവലുകൾ
വർഗ്ഗം:ഓടക്കുഴൽ അവാർഡ് ലഭിച്ച പുസ്തകങ്ങൾ
വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ച കൃതികൾ
വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ച മലയാള കൃതികൾ
വർഗ്ഗം:ഡി.സി.ബുക്സ് പ്രസിദ്ധീകരിച്ച പുസ്തകങ്ങൾ
പ്രോജക്ട് ഗുട്ടൻബർഗ്

പകർപ്പവകാശകാലാവധി കഴിഞ്ഞ സാഹിത്യ-സാഹിത്യേതര ക്യതികൾ ഡിജിറ്റൽവത്കരിക്കുകയും  സംഭരിക്കുകയും  അവ ഇ ബുക്കുകളാക്കിവിതരണം ചെയ്യുകയും ചെയ്യുന്ന, ലാഭേച്ഛയില്ലാതെ പ്രവർത്തിക്കുന്ന പ്രസ്ഥാനം ആണ് **പ്രോജക്ട് ഗുട്ടൻബർഗ്**.ഇന്ന് ലോകത്തിലെ ഏറ്റവും വലിയ ഡിജിറ്റൽ ഗ്രന്ഥശാല ആണ് 'പ്രോജക്ട് ഗുട്ടൻബർഗ്.

## തുടക്കം

1971 ൽ മൈക്കേൽ എസ് .ഹാർട്ട് ആണ് ഇത് സ്ഥാപിച്ചത് .

## ഉള്ളടക്കം
ഇപ്പോൾ ഈ പദ്ധതിയിൽ പകർപ്പവകാശം കഴിഞ്ഞ ഒട്ടേറെ ഗ്രന്ഥങ്ങൾ അവയുടെ മുഴുവൻ രൂപത്തിൽ തന്നെ ലഭ്യമാണ്. അവ സൗജന്യമായി തന്നെ നൽകുകയും ചെയ്യുന്നു. നവംബർ 2011-ലെ കണക്കു പ്രകാരം പ്രോജക്ട് ഗുട്ടൻബർഗിൽ 38000 ഗ്രന്ഥങ്ങൾ ഉണ്ട്.

## അവലംബം


## പുറം കണ്ണികൾ
* **[http://www.gutenberg.org/wiki/Main_Page Project Gutenberg]**
* The CD and DVD Project  - Download the books
* Distributed Proofreaders &mdash; a worldwide group of volunteer editors that is now the main source of eBooks for Project Gutenberg
*  (note that many of these have been renamed to Project Gutenberg for trademark concerns, and are not original with the Project)
* Project Gutenberg News &mdash; Official News for Gutenberg.org. Includes the Newsletter Archives, 1989–Present.

വർഗ്ഗം:ഗ്രന്ഥാലയങ്ങൾ
വർഗ്ഗം:ഡിജിറ്റൽ ലൈബ്രറികൾ
കൃഷ്ണനീല

തുൻബെർഗിയ ജനുസ്സിൽപ്പെട്ട ഒരു ബഹുവർഷി കുറ്റിച്ചെടിയാണ് **കൃഷ്ണനീല**. മനോഹരമായ നീലനിറത്തിലുള്ള പൂക്കളുള്ളതിനാൽ ഒരലങ്കാരസസ്യമായി ഉപയോഗിക്കപ്പെടുന്നു. സാധാരണപേരുകളിൽ ബുഷ് ക്ലോക്ക്‌വിൻ, കിംഗ്‌സ് മാന്റിൽ, പൊട്ടറ്റോ ബുഷ് എന്നിവ ഉൾപ്പെടുന്നു.

## ചിത്രശാല

File:Thunbergia erecta flower bud.jpg|thumb|കൃഷ്ണനീല പൂമൊട്ട്
File:Thunbergia erecta flower 03.jpg|thumb|കൃഷ്ണനീല പൂവ്


## അവലംബം

## പുറംകണ്ണികൾ

വർഗ്ഗം:കുറ്റിച്ചെടികൾ
വർഗ്ഗം:അലങ്കാരസസ്യങ്ങൾ
വർഗ്ഗം:ആഫ്രിക്കയിലെ സസ്യജാലം
വർഗ്ഗം:അക്കാന്തേസീ
വർഗ്ഗം:കേരളത്തിലെ സസ്യജാലം
ഗലീലിയോ (ചലച്ചിത്രം)

1994 ൽ പുറത്തിറങ്ങിയ മലയാള ചലച്ചിത്രം ആണ് **ഗലീലിയോ **.ജയിംസ് ജോസഫ് ആണീ സിനിമയുടെ സംവിധായകൻ .

## പ്രമേയം

ഭൂമിയും പ്രപഞ്ചത്തെയും സംബന്ധിച്ച് നിലനിന്ന അന്ധവിശ്വാസങ്ങളെ തിരുത്തിക്കുരിച്ചതിനു കത്തോലിക്കാ സഭയുടെ പീഡനം ഏറ്റുവാങ്ങിയ ഗലീലിയോയുടെ സംഘർഷ നിർഭരമായ ജീവിതമാണ്‌ സിനിമയുടെ പ്രതിപാദ്യം .

## ആഖ്യാനശൈലി
വളരെ വ്യത്യസ്തമായ ഒരു കഥപറച്ചിൽ രീതിയാണ് നവാഗത സംവിധായകൻ ആയിരുന്ന ജയിംസ് ജോസഫ്  അവലംബിച്ചത് . ഡോകുമെന്ററിയുടെയും കഥാഖ്യാന സിനിമയുടെയും തീയെട്ടരിന്റെയും ഘടകങ്ങളെ സംയോജിപ്പിക്കുന്ന ലളിതമായ ഒരാഖ്യാന ശൈലി ആണ് ഈ സിനിമയുടെത് .

## അഭിനേതാക്കൾ
നരേന്ദ്രപ്രസാദ് ആണ് ഗലീലിയോ ആയി അഭിനയിച്ചിരിക്കുന്നത് .
### മറ്റുള്ളവർ
*രാമചന്ദ്രൻ മൊകേരി
*എം ആർ ഗോപകുമാർ
*ലീല പണിക്കർ 
## അവലംബം


വർഗ്ഗം:1994-ൽ പുറത്തിറങ്ങിയ മലയാളചലച്ചിത്രങ്ങൾ
കേരളത്തിലെ പൂക്കൾ

പുഷ്പിക്കുന്ന സസ്യങ്ങളിലെ പ്രത്യുല്പാദന അവയവമോ പ്രധാന ഭാഗമോ ആണ്‌ പൂവ് അഥവാ പുഷ്പം. ബീജങ്ങളേയും അണ്ഡങ്ങളേയും വഹിക്കുകയും അവയുടെ സം‌യോജനത്തിനു വഴിയൊരുക്കി വിത്തുകൾ ഉത്പാദിപ്പിക്കുകയുമാണ്‌ പൂക്കളുടെ പ്രധാന ധർമ്മം. പൂക്കൾ ഒറ്റയായോ നിരവധി പൂക്കൾ ചേർന്ന് കുലകളായോ കാണപ്പെടുന്നു. പുഷ്പവൃതി, ദളപുടം, കേസരപുടം, ജനി എന്നിങ്ങനെ നാലു പ്രധാന ഭാഗങ്ങളാണ് പുഷ്പത്തിലുള്ളത്.  കേരളത്തിൽ സർവ്വസാധാരണമായി കാണപ്പെടുന്ന പുഷ്പങ്ങളുടെ പട്ടിക താഴെ കൊടുത്തിരിക്കുന്നു. 

## കേരളത്തിലെ പൂക്കളുടെ പട്ടിക
{| border="2" cellpadding="4" cellspacing="0" style="margin: 1em 1em 1em 0; background: #f9f9f9; border: 1px #aaa solid; border-collapse: collapse; font-size: 95%;"
|- bgcolor="#CCCCCC" align="center"
| **പേര്** || **ശാസ്ത്രനാമം** || **മറ്റു പേരുകൾ** || **മറ്റ് വിവരങ്ങൾ** || ചിത്രം
|-
| കണിക്കൊന്ന || *Cassia fistula* || Indian Laburnum || ചെറുവൃക്ഷം. കേരളത്തിന്റെ ഔദ്യോഗിക പുഷ്പം. വിഷുവിന് കണിഒരുക്കാനായി ഉപയോഗിക്കുന്നു. || 100px
|-
| ശംഖുപുഷ്പം || *Clitoria ternatea* || അപരാജിത || || 100px
|-
| കൊങ്ങിണി || *Lantana camera* || കോമൺ ലന്താന|| || 100px
|-
| അരളി || *Nerium oleander* || രക്തകറവി, കരവീര, അശ്വമാരക, ഹയമാരക|| || 100px
|-
| മന്ദാരം || *Bauhinia acuminata* || വെള്ളമന്ദാരം|| || 100px
|-
| ആറ്റുവഞ്ചി || *Homonoia riparia* || നീർവഞ്ചി, പുഴവഞ്ചി, കാട്ടലരി || || 100px
|-
| ചെത്തി || *Ixora coccinea* || തെച്ചി,തെറ്റി || || 100px
|-
| പിച്ചി || *Jasminum grandiflorum* || പിച്ചകം || || 100px
|-
| ചെണ്ടുമല്ലി || *Tagetes erecta* || ചെട്ടിമല്ലി, ജണ്ടുമല്ലി, ബന്തി, കൊണ്ടപ്പൂവ് || || 100px
|-
| നിത്യകല്യാണി || *Tagetes erecta* || ശവംനാറി,അഞ്ചിലത്തെറ്റി, കാശിത്തെറ്റി, പാണ്ടിറോസ, ചുടുകാട്ടുമുല്ല, ശവക്കോട്ടപ്പച്ച, ചുംബുടു ||  || 100px
|-
| നന്ത്യാർവട്ടം || *Tabernaemontana divaricata* ||  || || 100px
|-
| ഈഴച്ചെമ്പകം || *Plumeria rubra* || അലറി, അലറിപ്പാല, പാല, ചെമ്പകം || || 100px
|-
| ഏഴിലംപാല || *Alstonia scholaris* || യക്ഷിപ്പാല , ദൈവപ്പാല, കുടപ്പാല || || 100px
|-
| നിശാഗന്ധി || *Epiphyllum oxypetalum* || അനന്തശയനം || രാത്രിയിൽ മാത്രം പുഷ്പിക്കുന്നു || 100px
|-
|വാകപ്പൂവ് || *Delonix regia* || ഗുൽമോഹർ || || 100px
|-
| വാടാർമല്ലി || *Gomphrena globosa* || വാടാമല്ലി, രക്തമല്ലിക|| || 100px
|-
|പാരിജാതം
|
|
|
|
|-
|മുല്ല
|
|
|
|
|-
|ഹനുമാൻ കിരീടം
|
|
|
|
|-
|അല്ലമന്ദ
|
|
|
|
|-
|അടപതിയൻ
|
|
|
|
|-
|വട്ടപ്പെരുക്
|
|
|
|
|-
|ചുവന്ന അരളി
|
|
|
|
|-
|മഞ്ഞ അരളി
|
|
|
|
|-
|പാമ്പുംകൊല്ലി
|
|
|
|
|-
|കുടകപ്പാല
|
|
|
|
|-
|കുരുട്ടുപാല
|
|
|
|
|-
|കോളാമ്പിപ്പൂവ്
|
|
|
|
|-
|കാര
|
|
|
|
|-
|സർപ്പഗന്ധി
|
|
|
|
|-
|ഒതളം
|
|
|
|
|-
|താമര
|
|
|
|
|
|-
|ആമ്പൽ
|
|
|
|
|
|-
|ചെമ്പരത്തി
|
|
|
|
|-
|അരളി
|
|
|
|
|-
|തുളസി
|
|
|
|
|
|-
|എരിഞ്ഞിപ്പൂവ്
|
|
|
|
|-
|തുമ്പ
|
|
|
|
|-
|മുരിക്കിൻ പൂവ്
|
|
|
|
|-
|എരിക്കിൻ പൂവ്
|
|
|
|
|-
|കൃഷ്ണകമലം
|
|
|
|
|
|-
|കാട്ടുനൊച്ചി
|
|
|
|
|-
|ജഡ പൂവ്
|
|
|
|
|-
|പൂച്ചവാല്
|
|
|
|
|-
|പതിറ്റടി
|
|
|
|
|-
|മുക്കുറ്റി
|
|
|
|
|-
|എള്ളിൻപൂവ്
|
|
|
|
|-
|വേഴാമ്പൽ പൂവ്
|
|
|
|
|-
|മുരിങ്ങാപ്പൂവ്
|
|
|
|
|-
|കാക്കപ്പൂവ്
|
|
|
|
|-
|കൃഷ്ണപ്പൂവ്
|
|
|
|
|-
|കത്രികപ്പുവ്
|Hibiscus schizopetalus
|
|
|
|-
|കനകാംബരം
|
|
|
|
|-
||പവിഴമല്ലി
|
|
|
|
|-
|കടലാസുപൂവ്
|
|
|
|
|-}

വർഗ്ഗം:കേരളവുമായി ബന്ധപ്പെട്ട പട്ടികകൾ
വർഗ്ഗം:സസ്യങ്ങളുമായി ബന്ധപ്പെട്ട പട്ടികകൾ
ആദാമിന്റെ വാരിയെല്ല്

1984ൽ പുറത്തിറങ്ങിയ മലയാള ചലച്ചിത്രം ആണ് **ആദാമിന്റെ വാരിയെല്ല് **. കെ.ജി. ജോർജ്ജ് ആണ് ഈ ചിത്രം സംവിധാനം ചെയ്തത്. കെ.ജി. ജോർജ്ജിന്റെ കഥയ്ക്ക് അദ്ദേഹവും കള്ളിക്കാട് രാമചന്ദ്രനും ചേർന്ന് തിരക്കഥയും സംഭാഷണവുമെഴുതി.

## പ്രമേയം
സമൂഹത്തിലെ മൂന്ന് വ്യത്യസ്ത തലങ്ങളിൽ ജീവിതം നയിക്കുന്ന മൂന്ന് സ്ത്രീകൾ. വിവാഹിതരും മധ്യവർഗ കുടുംബംഗങ്ങളുമായ രണ്ട് പേർ അവരുടെ പുരുഷന്മാരിൽ നിന്ന് ദുരിതം ഏറ്റുവാങ്ങുമ്പോൾ അമ്മിണി എന്ന വീട്ടുവേലക്കാരി അധഃസ്ഥിത സ്ത്രീ സമൂഹത്തിന്റെ പ്രതിനിധിയായി വേട്ടയാടപ്പെടുന്നു. ചിത്രത്തിൽ സുഹാസിനി അവതരിപ്പിച്ച കഥാപാത്രം ഒടുവിൽ മനോവിഭ്രാന്തിയിലാണ് തന്റെ സ്വാതന്ത്ര്യം പ്രഖ്യാപിക്കുന്നത്. ശ്രീവിദ്യയുടെ കഥാപാത്രം ആത്മഹത്യയിലും. പുനരധിവാസ കേന്ദ്രത്തിന്റെ വാതിൽ തകർത്ത് തെരുവിലേക്ക് കുതിക്കുകയാണ് അമ്മിണി (സൂര്യ).

## അഭിനേതാക്കൾ
വേണു നാഗവള്ളി, മമ്മൂട്ടി, ഭരത് ഗോപി, ടി.എം. എബ്രഹാം, സൂര്യ, സുഹാസിനി, ശ്രീവിദ്യ
## സംഗീതം
ഓ.എൻ.വി യുടെ ഗാനത്തിന് ഈണം നൽകിയത് എം.ബി. ശ്രീനിവാസൻ ആണ്. സൽമ ജോർജ്ജ് ആണ് ഗായിക.

## സ്ത്രീകഥാപാത്രങ്ങൾ
സ്വാതന്ത്ര്യബോധത്തോടെ കുതറുന്ന, എന്നാൽ പരാജയപ്പെട്ടു പോകുന്ന സ്ത്രീ കഥാപാത്രങ്ങൾ നമ്മുടെ സമൂഹത്തിലെയും കുടുംബത്തിലെയും മോശം അവസ്ഥയുടെ പരിച്ഛേദങ്ങളായി ഈ  സിനിമയിൽ  കടന്നുവരുന്നുണ്ട്. ആദാമിന്റെ വാരിയെല്ലിലെ സ്ത്രീകൾ ഒരുതരത്തിലല്ലെങ്കിൽ മറ്റൊരുതരത്തിൽ നമുക്ക്  പരിചയമുള്ളവർ തന്നെയാണ്. അതിൽ വിജയിച്ചവരും പരാജയപ്പെട്ടവരുമുണ്ട്.
## വ്യത്യസ്തത
പ്രമേയത്തിലെന്ന പോലെ ആവിഷ്കാരത്തിലും സിനിമ  വ്യത്യസ്തത പുലർത്തി. വ്യത്യസ്തരായ മൂന്ന് സ്ത്രീകളാണ് പ്രധാന കഥാപാത്രങ്ങൾ. അവർ ഒരുമിച്ചുവരുന്നതാകട്ടെ ഒരേ ഒരു രംഗത്തിലും. പരസ്പരം തിരിച്ചറിയപ്പെടേണ്ട ഘടകങ്ങൾ അവരിൽ ഉണ്ടായിട്ടും അങ്ങനെ സംഭവിക്കുന്നില്ല. മൂന്ന് കഥകളും നരേറ്റീവ് രീതിയിൽ പറയുകയും അതിനെ പ്രത്യേക രീതിയിൽ കോർത്തിണക്കുകയുമായിരുന്നു. മലയാളത്തിൽ തികച്ചും പുതുമയാർന്നരു രീതിയായിരുന്നു അത്.

## ക്ലൈമാക്സ്
ഏറ്റവും റിയലിസ്റ്റിക്കായി ചെയ്ത സിനിമയുടെ അന്ത്യമാകട്ടെ അങ്ങേയറ്റം സർറിയലിസ്റ്റിക്കുമായി. ക്യാമറയെയും ക്യാമറമാനെയുമൊക്കെ തള്ളിയിട്ട് സ്ത്രീകൾ തെരുവിലേക്ക് ഓടുന്നതാണ്  അവസാന രംഗം. റസ്ക്യൂഹോമിൽ നിന്ന് സ്ത്രീകൾ തെരുവിലേക്ക് കുതിക്കുമ്പോൾ തട്ടിമറിയുന്ന ക്യാമറയുടെ സമീപത്ത് സംവിധായകനുമുണ്ട്.
## ഇതു കൂടി കാണുക
ചലച്ചിത്ര കവാടം

## അവലംബം


വർഗ്ഗം:1984-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:കെ.ജി. ജോർജ്ജ് സം‌വിധാനം ചെയ്ത ചലച്ചിത്രങ്ങൾ
ടാന്റുലോകാരിഡ

ക്രസ്റ്റേഷ്യ വർഗത്തിൽപ്പെടുന്ന മാക്സിലോപോഡ(Maxillopoda) യുടെ ഒരു ഉപവർഗമാണ് **ടാന്റുലോകാരിഡ**. മുമ്പ് കോപിപോഡയിലും (Copepoda) സിറിപീഡിയയിലും (Cirripedia) പെടുത്തിയിരുന്ന രണ്ടു സ്പീഷീസ് ഇതിലുൾപ്പെട്ടിരുന്നു. എന്നാൽ നാലു പുതിയ ജീനസ്സുകൾകൂടി കണ്ടുപിടിക്കപ്പെട്ടപ്പോഴാണ് ക്രസ്റ്റേഷ്യ വർഗത്തിലെ മാക്സിലോപോഡയുടെ ഉപവർഗമായി ടാന്റുലോകാരിഡ പരിഗണിക്കപ്പെട്ടത്. ഡിയോടെർത്രോൺ, ബാസിപ്പോഡെല്ല, മൈക്രോഡാജസ് എന്നിവയാണ് ഈ ഉപവർഗത്തിലെ പ്രധാന ജീനസ്സുകൾ.

## സൂക്ഷ്മപരജീവി

0.3 മി.മീ. നീളമുള്ള സൂക്ഷ്മപരജീവികളാണ് ടാന്റുലോകാരിഡ ഉപവർഗത്തിലുള്ളത്. കോപ്പിപോഡുകൾ, ഐസോപോഡുകൾ, ഓസ്ട്രാകോഡുകൾ തുടങ്ങിയവയാണ് ഇവയുടെ ആതിഥേയർ. പരജീവനസ്വഭാവം കാരണം പെൺജീവികൾക്കു ക്രസ്റ്റേഷ്യൻ ഘടനയോടുണ്ടായിരുന്ന സാദൃശ്യം പാടേ നഷ്ടമായിരിക്കുന്നു. ആൺജീവികൾക്കു ഇത്രയും തന്നെ ഘടനാപരിവർത്തനം സംഭവിച്ചിട്ടില്ല. ഒരളവുവരെ ഇവ സ്വതന്ത്രജീവികളാണ് എന്നതാണ് ഇതിനു കാരണം. മുട്ടയിൽ നിന്നു വിരിഞ്ഞ് ഏറെത്താമസിയാതെ ടാന്റുലേറിയൻ ലാർവ ആതിഥേയ ശരീരത്തിൽ പ്രവേശിക്കുന്നു. ലാർവയുടെ ശീർഷത്തിന്റെ (cephalon) ഉപരിഭാഗത്തായി കൂർത്ത മുനപോലുള്ള ഒരവയവം (rostrum) മുന്നിലേക്കു തള്ളിനിൽക്കുന്നു. ആതിഥേയ ശരീരത്തിൽ തുളച്ചുകയറുന്നതിന് ഈ അവയവം സഹായമേകുന്നു. റോസ്ട്രത്തിനു കീഴ്ഭാഗത്ത് ആതിഥേയ ശരീരത്തിൽ ബന്ധിക്കാനുള്ള മുഖനാളം സ്ഥിതിചെയ്യുന്നു. ഇതിനു ചുറ്റും ചക്രരൂപത്തിലുള്ള ഡിസ്ക്കും മുഖനാളത്തിലേക്ക് തള്ളിനിൽക്കുന്ന ദീർഘക്കുഴലും ആതിഥേയ ബന്ധം ദൃഢമാക്കാനുപകരിക്കുന്നു. മുഖഭാഗത്തു മുന്നോട്ടു തള്ളിനിൽക്കുന്ന ശിരോശൂലവും ശ്രദ്ധേയമാണ്.

## ലാർവ

മുട്ടയിൽ നിന്നു വിരിയുന്ന ലാർവ ആൺജീവിയോ പെൺജീവിയോ ആയി രൂപപ്പെടാം. ക്രസ്റ്റേഷ്യൻ ശരീരഘടനയോടുകൂടിയ ആൺജീവികൾക്ക് വ്യക്തമായി രൂപപ്പെട്ട തലയും തലയ്ക്കു പിന്നിലായി ആറു ഖണ്ഡങ്ങൾ ചേർന്ന വക്ഷഭാഗവുമുണ്ട്. ഓരോ ഖണ്ഡത്തിലും വികാസം പ്രാപിച്ച കവചവും ഒരു ജോടി വക്ഷാംഗംവീതവുമുണ്ടായിരിക്കും. ഇതിൽ ആദ്യത്തെ അഞ്ചു ജോടിയിലും ആധാരഘടകവും ഒരു ജോടി റാമസുകളും (rami) കാണപ്പെടുന്നു. ആറാമത്തെ ജോടി ചെറുതും അവികസിതവുമാണ്. വക്ഷത്തിനു പുറകിലുള്ള ഉദരത്തിൽ ഖണ്ഡങ്ങളുടെ എണ്ണം ഇനഭേദമനുസരിച്ച് വ്യത്യാസപ്പെട്ടിരിക്കും. ഡിയൊടെർത്രോൺ (Deoterthron), മൈക്രോഡാജസ് (Microdajus) എന്നിവയിൽ രണ്ടും സ്റ്റെഗോടാന്റുലസിൽ (Stygotantulus) ഏഴും ഖണ്ഡങ്ങൾ കാണാം. പൂർണ വളർച്ചയെത്തുമ്പോൾ അഞ്ചും ആറും വക്ഷഖണ്ഡങ്ങൾക്കിടയിലുള്ള ഭാഗം വീർത്തു വികസിക്കുന്നു. ചിലപ്പോൾ ഈ വികാസം ആറാം ഖണ്ഡത്തിനു പുറകിലുമാവാം. ഉദരം ഖണ്ഡിതമോ അഖണ്ഡിതമോ ആയിരിക്കും. അഖണ്ഡിതമായ ഉദരത്തിന്റെ അഗ്രഭാഗം നീളംകൂടിയ ഒരു ജോടി പുച്ഛീയസീറ്റയിൽ അവസാനിക്കുന്നു.

## സാർവത്രിക ലക്ഷണങ്ങൾ

പെൺ ജീവികൾ രൂപപ്പെടുമ്പോൾ ശിരോകവചം ആതിഥേയ ശരീരത്തിൽ തുളച്ചുകയറുകയും തലയ്ക്കു പിന്നിലായി ടാന്റുലസ് വീർത്തുവികസിക്കുകയും ചെയ്യുന്നു. അതിനു പിന്നിലെ ശരീരഭാഗം വെറും സഞ്ചിപോലുള്ള അവശിഷ്ടഘടകമായി ചുരുങ്ങിപ്പോവുകയും ചെയ്യും.

ക്രസ്റ്റേഷ്യനുകളുടെ സാർവത്രിക ലക്ഷണമായ ശൃംഗികകളും (antenna) ലഘുശൃംഗികകളും (antennule) ടാന്റുലോകാരിഡുകളിൽ കാണുന്നില്ലെങ്കിലും ആൺജീവിയുടെ ശരീരാഗ്രത്തിൽ കാണുന്ന സംവേദക രോമങ്ങൾ ഇതേ അവയവങ്ങളുടെ പരിശിഷ്ടമായിരിക്കാമെന്നു കരുതപ്പെടുന്നു. ജനിരന്ധ്ര (gonopore)ത്തിന്റെ സ്ഥാനം തുടങ്ങിയ ചില സവിശേഷതകൾ ടാന്റുലോകാരിഡുകളും സിറിപീഡുകളും തമ്മിലുള്ള ബന്ധുത്വത്തെ സൂചിപ്പിക്കുന്നു. ഇതൊക്കെയാണെങ്കിലും ടാന്റുലോകാരിഡുകളുടെ പരിണാമപരമായ സ്ഥാനം ഇന്നും ഒരു തർക്കവിഷയമായി തുടരുന്നു

## അവലംബം

## പുറംകണ്ണികൾ
*http://www.jiffynotes.com/a_study_guides/book_notes/grze_02/grze_02_00121.html 
*http://www.experiencefestival.com/tantulocarida
*http://en.goldenmap.com/Tantulocarida

വർഗ്ഗം:ജന്തുജാലം
ദ ബാറ്റിൽ ഓഫ് അൾജിയേഴ്സ്

ഗിലോ പോണ്ടെകൊർവോ  സംവിധാനം  ചെയ്ത അൾജീരിയൻ ചലച്ചിത്രം ആണ് **ദി ബാറ്റിൽ ഓഫ് അൾജിയേഴ്സ്**.എമ്പയർ മാഗസിൻ തിടഞ്ഞെടുത്ത ലോകത്തിലെ എക്കാലത്തെയും മികച്ച 500 സിനിമകളിൽ ഈ ചിത്രത്തിന് 120 ആം സ്ഥാനം ഉണ്ട് . എഫ് എൽ എൻ കമാൻഡറായിരുന്ന സാദിയാസേഫിന്റെ ഓർമക്കുറിപ്പുകൾ ആധാരമാക്കിയാണ് സംവിധായകനും ഫ്രാങ്കോ സൊളാനസും ചേർന്ന് ചിത്രത്തിന്റെ തിരക്കഥ രചിച്ചത്. പി എൽ ഒ അടക്കമുള്ള വിമോചന പ്രസ്ഥാനങ്ങളും സിഐഎ അടക്കമുള്ള ചാരസംഘടനകളും അധിനിവേശ ശക്തികളും ഒരുപോലെ സൂക്ഷ്മപഠനത്തിനു വിധേയമാക്കുകയും പാഠങ്ങൾ പരതുകയും ചെയ്തുപോന്ന ചലച്ചിത്ര ക്ലാസിക്കാണിത്. ഈ സിനിമ ഫ്രാൻസിൽ നിരോധിക്കപ്പെടുകയുണ്ടായി .
## പ്രമേയം
ഫ്രഞ്ച് അധിനിവിഷ്ട അൾജീരിയയുടെ സ്വാതന്ത്ര്യസമര (1954 നവംബർ 1960 ഡിസംബർ) ത്തിനിടക്ക് തലസ്ഥാനമായ അൾജിയേഴ്സിൽ ഉണ്ടാകുന്ന സംഭവവികാസങ്ങളാണ് "ദി ബാറ്റിൽ ഓഫ് അൾജിയേഴ്സ്" പുനരാവിഷ്കരിക്കുന്നത്. നഗരത്തിലെ കസബ എന്ന പ്രദേശത്ത് തദ്ദേശീയരും ഫ്രഞ്ച് കുടിയേറ്റക്കാരും തമ്മിൽ വൈരം മുറുകുന്നതോടെ അധിനിവേശ സേനയുടെ പാരാട്രൂപ്പുകാർ നാഷണൽ ലിബറേഷൻ ഫ്രണ്ടി (എഫ് എൽ എൻ) നെ വേട്ട ചെയ്യാനായി നിയോഗിക്കപ്പെടുന്നു. എഫ് എൽ എൻ നേതൃനിരയെ കൊന്നൊടുക്കിയോ തടവിലാക്കിയോ സൈന്യം നാമാവശേഷമാക്കുന്നു. പക്ഷേ വിമോചനസമരം അടിച്ചമർത്തിയെന്ന് ആശ്വസിക്കാൻ അനുവദിക്കാത്തവിധം ഒരു കോറസായി അൾജീരിയൻ ജനതയുടെ ശബ്ദം മുഴങ്ങുന്നു.അൾജിയേഴ്സ് അധീനത്തിലായെങ്കിലും അൾജീരിയ അധൃഷ്യമായിത്തന്നെ അവശേഷിക്കുന്നുവെന്ന് അധിനിവേശ ശക്തിക്ക് അംഗീകരിക്കേണ്ടിവരുന്നു. 
## അഭിനേതാക്കൾ
എഫ് എൽ എന്നിന്റെ മുഖ്യ കമാൻഡർ എൽഹാദി ജാഫറിന്റെ വേഷത്തിൽ സാദേ യാസേഫ് ചിത്രത്തിൽ അഭിനയിക്കുന്നുണ്ട്. 
## അവലംബം

## പുറം കണ്ണികൾ
* 
* Official website at Rialto Pictures
* Criterion Collection essay by Peter Matthews 

വർഗ്ഗം:അൾജീറിയൻ ചലച്ചിത്രങ്ങൾ
വർഗ്ഗം:1966-ൽ പുറത്തിറങ്ങിയ ചലച്ചിത്രങ്ങൾ
ടാൻടലൈറ്റ്

ടാൻടലത്തിന്റെ മുഖ്യ അയിരാണ് **ടാൻടലൈറ്റ്**. രാസസംഘടനം: (Fe, Mn) (Ta2 Nb)2 O6, നൂറു ശതമാനവും ശുദ്ധമായ ടാൻടലൈറ്റ് വിരളമാണ്. ഇരുമ്പും മാങ്ഗനീസുമാണ് പ്രധാന മാലിന്യങ്ങൾ. ചുരുക്കത്തിൽ ഇരുമ്പ്, മാങ്ഗനീസ്, ടാൻടലം എന്നിവയുടെ ഓക്സൈഡാണ് ടാൻടലൈറ്റ്. ടാൻടലത്തിനു പകരം കുളംബിയം (നിയോബിയം) ആദേശം ചെയ്യപ്പെടുകയും കുളംബൈറ്റിൽ [(Fe,Mn) Cb2O6] അവസാനിക്കുന്ന ഒരു സമരൂപിശ്രേണി രൂപംകൊള്ളുകയും ചെയ്യുന്നു.

ഓർതോറോംബിക് ക്രിസ്റ്റൽ വ്യൂഹത്തിൽ വളരെ ചെറിയ പ്രിസ്മീയ പരലുകളായി ക്രിസ്റ്റലീകരിക്കപ്പെടുന്ന ടാൻടലൈറ്റിന് കറുപ്പുനിറമാണ്. 

## ഭൗതിക ഗുണങ്ങൾ

*വിദളനം: പിനകോയ്ഡ് 
*കാഠിന്യം, 6; ആ.ഘ: 7.95
*ദ്യൂതി: ഉപലോഹിതം 
എന്നിവയാണ് മുഖ്യ ഭൗതിക ഗുണങ്ങൾ.

## പ്രധാന ഉപസ്ഥിതി

ഗ്രാനൈറ്റ് പെഗ്മറ്റൈറ്റ് ശിലകളിലാണ് പ്രധാനമായും ടാൻടലൈറ്റിന്റെ ഉപസ്ഥിതി. ഇവിടെ ഒരു അപക്ഷയ ഖനിജമായാണ് ടാൻടലൈറ്റ് കാണപ്പെടുന്നത്.

## പ്രധാന ഉത്പാദനരാജ്യങ്ങൾ

ലോകത്തെ പ്രധാന ടാൻടലൈറ്റ് ഉത്പാദനരാജ്യങ്ങൾ കോങ്ഗോയും നൈജീരിയയുമാണ്. 

## അവലംബം

## പുറംകണ്ണികൾ
*http://www.galleries.com/Tantalite
*http://www.hiwtc.com/products/tantalite-ore-5147-32994.htm
*http://www.exportersindia.com/foreign-manufacturers/ttantalite-ore.htm 

വർഗ്ഗം:ധാതുക്കൾ
ചെങ്കണ്ണൻ കുട്ടുറുവൻ

**ചെങ്കണ്ണൻ കുട്ടുറുവൻ**  അഥവാ സിലോൺ കുട്ടുറുവന്റെ ശാസ്ത്രീയ നാമം *Psilopogon zeylanicus* ഇംഗ്ലീഷിൽ **Brown-headed Barbet** അല്ലെങ്കില് **Large Green Barbet** എന്നുമാണ്. ഏഷ്യയിൽ കണ്ടു വരുന്ന ഒരു ബാർബെറ്റാണ്. കട്ടിയുള്ള കൊക്കുകളുടെ അരികിലുള്ള മീശകൊണ്ടാണ് ഇവയ്ക്ക് ബാർബെറ്റ് എന്ന പേർ കിട്ടിയത്.

ഈ കുട്ടുറുവൻ ഭാരതത്തിലും ശ്രീലങ്കയിലും കാണപ്പെടുന്നവയും ഇവിടെ തന്നെ മുട്ടയിട്ട് വളരുന്നവയുമാണ്.

## രൂപവിവരണം
വലിപ്പം 27 സെ.മീറ്ററാണ്. ചെറിയ കഴുത്തും വലിയ തലയും ചെറിയ വാലുമാണുള്ളത്. മുതിർന്ന  പക്ഷിയ്ക്ക് വരകളുള്ള തവിട്ടു തലയും കഴുത്തും മാറിടവുമാണുള്ളത്. ബാക്കി മുഴുവൻ ഭാഗങ്ങളും പച്ച നിറവും. ചുവന്ന കട്ടിയുള്ള കൊക്കുകളാണുള്ളത്. പൂവനും പിടയ്ക്കും ഒരേ രൂപമാണുള്ളത്.

## ഭക്ഷണം
പഴങ്ങളും പ്രാണികളുമാണ് ഭക്ഷണം. കൃഷിചെയ്യുന്ന പഴങ്ങളായ മാമ്പഴം, പഴുത്ത ചക്ക, പപ്പായ, വാഴപ്പഴം തുടങ്ങിയവയും ഇവയുടെ ആഹാരത്തിൽ ഉൾപ്പെടുന്നു.

## പ്രജനനം
മരപ്പൊത്തുകളിൽ കൂടുണ്ടാക്കി, രണ്ടോ നാലോ മുട്ടകളിടുന്നു. പൂവനും പിടയും മാറി മാറി മുട്ടകൾക്ക്  അടയിരിക്കും.
## ചിത്രശാല


Image:Brown-headed Barbet (Megalaima zeylanica)- Preening at Bharatpur I IMG 5300.jpg‎ | Preening at Keoladeo National Park, Bharatpur, Rajasthan, India.
Image:Brown-headed Barbet (Megalaima zeylanica) at Bharatpur I IMG 5303.jpg| at Keoladeo National Park, Bharatpur, Rajasthan, India.
Image:Brown-headed Barbet (Megalaima zeylanica) at Bharatpur I IMG 5293.jpg| at Keoladeo National Park, Bharatpur, Rajasthan, India.
Image:Brown headed Barbet I3- Bharatpur IMG 8451.jpg|at  Bharatpur, Rajasthan, India.
Image:Brown headed Barbet I3m IMG 9775.jpg| at Hodal in Faridabad District of Haryana, India.
Image:Brown headed Barbet I2m IMG 9796.jpg|at Hodal in Faridabad District of Haryana, India.
Image:Brown-headed Barbet (Megalaima Zeylanica) in Delhi W Pix 085.jpg| in  Delhi, India.  
Image:Brown-headed Barbet (Megalaima Zeylanica) in Delhi W Pix 083.jpg| in  Delhi, India.  


## അവലംബം
*കേരളത്തിലെ പക്ഷികൾ - ഇന്ദുചൂഡൻ, കേരള സാഹിത്യ അക്കാദമി
*Birds of periyar – ആർ. സുഗതൻ, കേരള വനം-വന്യജീവി വകുപ്പ്


വർഗ്ഗം:പക്ഷികൾ
വർഗ്ഗം:കേരളത്തിലെ പക്ഷികൾ
ദുരഭിമാനക്കൊല

ഒരു സമൂഹത്തിന്റെയോ കുടുംബത്തിന്റെയോ അഭിമാനക്ഷതിനു കാരണമായി എന്ന കുറ്റം ചുമത്തി ഒരു വ്യക്തിയെ ആ കുടുംബത്തിലെ/സമൂഹത്തിലെ മറ്റ് അംഗങ്ങൾ കൊലചെയ്യുന്നതിനെ **അഭിമാനക്കൊല** അഥവാ **ദുരഭിമാനക്കൊല** എന്നു വിശേഷിപ്പിക്കുന്നു. 

വർഷം തോറും 20,000ത്തിലധികം സ്ത്രീകൾ ദുരഭിമാനക്കൊലക്ക് വിധേയമാകുന്നതായി മദ്ധ്യപൂർവേഷ്യയിലെയും  പശ്ചിമേഷ്യയിലെയും വനിതാസംഘടനകൾ വിശ്വസിക്കുന്നു
കേരളത്തിൽ 2018മെയ്‌ മാസത്തിൽ കോട്ടയം സ്വദേശിയായ കെവിൻ ജോസഫ് ദളിത് ക്രിസ്ത്യാനി യുവാവ് ദുരഭിമാനക്കൊലയ്ക്ക് ഇരയാത് കേരളത്തെ ഞെട്ടിച്ചിരുന്നു. കെവിൻ വിവാഹം ചെയ്തതു സവർണ ക്രിസ്ത്യൻ വിഭാഗത്തിലെ പെണ്കുട്ടിയെ ആയിരുന്നു

## നിർവചനങ്ങൾ
ഹ്യൂമൻ റൈറ്റ്സ് വാച്ച് ദുരഭിമാനക്കൊലയെ താഴെ പറയും പ്രകാരം നിർവചിച്ചിരിക്കുന്നു.

ഒരു കുടുംബത്തിലെ സ്ത്രീയുമായി അനഭിമതമായ ബന്ധത്തിലേർപ്പെട്ടു എന്ന കാരണത്താൽ ആ സ്ത്രീയുടെ ബന്ധുക്കളാൽ ഒരു പുരുഷനും ദുരഭിമാനക്കൊലക്കിരയാകാവുന്നതാണ്.   **ദുരഭിമാനക്കൊല** നടത്തിവരുന്ന സംസ്കാരങ്ങളിൽ ഈ പദം സ്ത്രീയേയും പുരുഷനെയും വധിക്കുന്നതിനെ സൂചിപ്പിക്കാൻ ഉപയോഗിക്കുന്നു 

സാമൂഹിക അസമത്വത്തിനെതിരെ പ്രവർത്തിക്കുന്ന വനിതകൾ, മറ്റു സമൂഹങ്ങളുമായി പരസ്യമായി ഇടപഴകുന്ന സ്ത്രീകൾ, മറ്റുമതങ്ങളിലെയും സമൂഹങ്ങളിലേയും ആചാരങ്ങളിലേർപ്പെടുന്നവർ , പൊതുജീവിത,രാഷ്ട്രീയ മേഖലകളിൽ പ്രവർത്തിക്കുന്ന സ്ത്രീകൾ (ഉദാ:ഫെമിനിസ്റ്റുകൾ) എന്നിവർ ആക്രമണത്തിനിരയാകാം. 

## അവലംബം

## പുറത്തേക്കുള്ള കണ്ണികൾ
*UK police start 'honour' crime plan (Al Jazeera News)
*One Woman's Brave Struggle to Expose "Honor Killings" (PBS WIDE ANGLE)
* Bill in Parliament to curb honour killing :Moily

വർഗ്ഗം:സ്ത്രീകൾക്ക് എതിരായ അതിക്രമങ്ങൾ
വർഗ്ഗം:മരണം
കാട്ടുപനങ്കാക്ക

**കാട്ടുപനങ്കാക്ക** യുടെ ശാസ്ത്രീയ നാമം **Eurystomus orientalis** എന്നാണ്. ഇംഗ്ലീഷിൽ **Oriental Dollarbird** എന്നും **Dollar Roller** എന്നും വിളിക്കും. ചിറകിൽ നാണയം പോലുള്ള  നീല നിറത്തിലുള്ള അടയാളം ഉള്ളതുകൊണ്ടാൺ ഈ പേര്. 

കിഴക്കൻ ഏഷ്യയിലും വടക്കേ ആസ്ത്രേലിയ മുതൽ ജപ്പാൻ വരേയും കാണപ്പെടുന്നു. 

മിക്കപ്പോഴും ഒറ്റയ്ക്കാണ് കാണപ്പെടുക. 
## രൂപ വിവരണം
30 സെ.മീറ്റർ നീളമുണ്ട്. പ്രായമെത്താത്ത പക്ഷികൾക്ക്  കൊക്കിൻ കടുത്ത നിറമാണ്. പ്രായമാവും തോറും കൂടുതൽ ഓറഞ്ചുനിറമാവും.
## ഭക്ഷണം
പ്രാണികളാണ് ഭക്ഷണം. പറക്കുന്നതിനിടയിലാണ് ഇര പിടുത്തം. ഉയരമുള്ള മരങ്ങളുടെ ഒഴിഞ്ഞകൊമ്പിലിരുന്ന് അവിടെന്ന് പറന്ന് ഇര പിടിക്കും. അല്പ സമയത്തിനുള്ളിൽ അവിടെ തന്നെ തിരിച്ചെത്തും.

വർഗ്ഗം:കേരളത്തിലെ പക്ഷികൾ
കായൽ‌പൊന്മാൻ

കായൽ പൊന്മാന്റെ ശാസ്ത്രീയ നാമം** ''Todiramphus chloris*** എന്നും ഇംഗ്ലീഷ് പേര് *'Collared Kingfisher,  White-collared Kingfisher, Mangrove Kingfisher*' എന്നൊക്കെയുമാണ്. ഇവയെ ചെങ്കടൽ മുതൽ തെക്കെ ഏഷ്യ വരേയും ആസ്റ്റ്രേലിയ മുതൽ പോളിനേഷ്യ വരെ എല്ലായിടത്തും കാണാപ്പെടുന്നു. ഇവയ്ക്ക് 50 ഉപവിഭാഗങ്ങളുണ്ട്.
==രൂപവിവരണം==
കായൽ പൊന്മാന് 22 മുതൽ 29 സെ.മീറ്റർ നീളവും 51 മുതല് 90 ഗ്രാം തൂക്കവുമുണ്ട്. മുകളിലെ നിറം നീല മുതൽ പച്ചവരെയാണ്. അടിവശം വെള്ളയോ മങ്ങിയ നിറമോ ആയിരിക്കും. കഴുത്തിനു ചുറ്റും വെള്ള നിറത്തിലുള്ള അടയാളമുണ്ട്. ചില വിഭാഗങ്ങൾക്ക് കണ്ണിനു മുകളിൽ വെള്ളയോ മങ്ങിയ വെള്ള വരയോ ഉണ്ട്. മറ്റുള്ളവയ്ക്ക് കണ്ണിനും കൊക്കിനും ഇടയിൽ വെളുത്ത പൊട്ടുണ്ട്. പിടയ്ക്ക് പൂവനേക്കാൾ പച്ച നിറം കൂടുതലാണ്. 

കുട്ടികൾക്ക്  മുതിർന്നവയെ അപേക്ഷിച്ച് മങ്ങിയ നിറമാണ്. കൂടാതെ അടിവശത്ത് ഇരുണ്ട നിറത്തിൽ ചിതമ്പലുപോലുള്ള അടയാളമുണ്ട്. 
==ഭക്ഷണം==

കടലിനടുത്തുള്ളവയ്ക്ക് ഞണ്ടാണ് പ്രധാന ഭക്ഷണം. മറ്റുള്ളവ പ്രാണികൾ, പുഴുക്കൾ, ഒച്ച്, ചെമ്മീൻ, മത്സ്യം, തവള, പല്ലി എന്നിവയെ ഒക്കെ ഭക്ഷിക്കും. ഇരയെകാത്ത് വളരെ സമയം അനങ്ങാതിരിക്കാൻ അവയ്ക്കാവും. വലിയ ഇരയാണെങ്കിൽ മരക്കൊമ്പിലടിച്ച് അവയെ കീഴ്പ്പെടുത്തും.

==പ്രജനനം==
കൂട് മരത്തിലെ പൊത്തോ കേടായ മരത്തിൽ മറ്റു പക്ഷികൾ ഉപേക്ഷിച്ച കൂടോ ചിതൽ പുറ്റോ ആവാം. രണ്ടു മുതൽ ഏഴുവരെ ഉരുണ്ട വെളുത്ത മുട്ടകൾ കൂടിന്റെ തറയിലിടും. ഇവ കൂടു തയ്യാറാക്കാനുള്ള ഒരു തരം വസ്തുക്കലും ഉപയോഗിക്കാറില്ല. മുട്ടകൾക്ക്  അടയിരിക്കുന്നതും കുട്ടികളെ തീറ്റുന്നതും പിടയും പൂവനും ചേര്ന്നാണ്. മുട്ട വിരിഞ്ഞ് 44 ദിവസത്തിനുള്ളിൽ കുട്ടികൾ കൂട് ഉപേക്ഷിക്കും. ഒരു വർഷത്തിൽ രണ്ടു വട്ടം മുട്ടയിടും.

== അവലംബം ==


* Rob Baldwin & Colin Richardson, *Mangroves: Arabian sea forests *, accessed 11/04/07.
* Heinrich L. Bregulla (1992) *Birds of Vanuatu*, Anthony Nelson, Oswestry, England.
* C Hilary Fry, Kathie Fry & Alan Harris (1992) *Kingfishers, Bee-eaters & Rollers*, Christopher Helm (Publishers) Ltd., London.
* Graham Pizzey & Frank Knight (1997) *The Graham Pizzey & Frank Knight Field Guide to the Birds of Australia*, HarperCollins, London, UK.
* Craig Robson (2002) *A Field Guide to the Birds of South-East Asia'', New Holland Publishers (UK) Ltd.

വർഗ്ഗം:കേരളത്തിലെ പക്ഷികൾ
വർഗ്ഗം:മീൻകൊത്തികൾ
വർഗ്ഗം:കേരളത്തിലെ മീൻകൊത്തികൾ
പൊടിപ്പൊന്മാൻ

പൊടിപൊന്മാന്റെ ശാസ്ത്രീയ നാമം **Alcedo meninting**എന്നും ഇംഗ്ലീഷ് നാമം **Blue-eared Kingfisher** എന്നുമാണ്. 
16 സെ.മീറ്ററാണ് നീളം. സാധാരണ കുളങ്ങളുടേയും അരുവികളുടേയും അരികിലും 1000 മീറ്റരിൽ താഴെയുള്ള നിത്യഹരിതവനങ്ങളിലും കാണുന്നു.
## രൂപവിവരണം
പൊടിപൊന്മാൻ, രൂപത്തിൽ ചെറിയ മീങ്കൊത്തിയെ പോലെയാണ്. പൊടിപൊൻ‌മാൻ കൂടുതൽ കടുത്ത തെളിച്ചമുള്ള കോബാൾട്ട് നീല നിറത്തിലുള്ള മുകൾ ഭാഗവും നല്ല ചെമ്പിച്ച നിറത്തിലുള്ള അടിഭാഗവുമാണ്. ചെറിയ മീൻകൊത്തിയിൽ കാണപ്പെടുന്ന ചെവി ഭാഗത്തെ തവിട്ട് നിറം ഇവയ്ക്ക് കാണാറില്ല.

വർഗ്ഗം:കേരളത്തിലെ പക്ഷികൾ
വർഗ്ഗം:മീൻകൊത്തികൾ
വർഗ്ഗം:കേരളത്തിലെ മീൻകൊത്തികൾ
കരിന്തലയൻ മീൻകൊത്തി

**കരിന്തലയൻ മീൻകൊത്തി**യുടെ ശാസ്ത്രീയ നാമം** ''Halcyon pileata*** എന്നും ഇംഗ്ലീഷിലെ പേര് *'Black-capped Kingfisher*' എന്നുമാണ്. ഏഷ്യയുടെ ഭൂമദ്ധ്യരേഖയോടടുത്ത ഭാഗങ്ങളിൽ ഭാരതം മുതൽ [[ചൈന]], [[കൊറിയ]], തെക്കു കിഴക്കൻ ഏഷ്യ വരെയുള്ള ഉഷ്ണമേഖലാ പ്രദേശങ്ങളിൽ വ്യാപകമായി കാണപ്പെടുന്നു. അതതു സ്ഥലത്തെ സ്ഥിരതാമസക്കാരാണ്, എന്നാൽ വടക്കുഭാഗത്തുള്ളവർ ദേശാടനക്കാരും തണുപ്പുകാലത്ത് [[ശ്രീലങ്ക]], [[തായ്‌ലാന്റ്]], [[ബോർണിയോ|ബൊർണിയോ]], [[ജാവ (ദ്വീപ്)|ജാവ]] എന്നിവിടങ്ങളിലൊക്കെ ഇവ ദേശാടനം നടത്താറുണ്ട്. വെളുത്ത തൊണ്ട, പർപ്പിൾ-നീല ചിറകുകൾ, ചുവന്ന കൊക്ക് എന്നിവയുമായി വ്യത്യാസമുള്ള ഒരു കറുത്ത തൊപ്പിയാണ് ഇതിന്റെ പ്രധാന പ്രത്യേകത. പ്രധാനമായും തീരദേശ, കണ്ടൽക്കാടുകളുടെ ആവാസ വ്യവസ്ഥകൾ കാണപ്പെടുന്ന ഈ ഇനം ചിലപ്പോൾ വിദൂരഉൾനാടുകളിലും കാണാം. 

== വർഗ്ഗീകരണം ==
1780-ൽ ഫ്രഞ്ച് ബഹുഭാഷാ പണ്ഡിതനായ ജോർജസ്-ലൂയിസ് ലെക്ലർക്ക്, കോംറ്റെ ഡി ബഫൺ തന്റെ ഹിസ്റ്റോയർ നേച്ചറെൽ ഡെസ് ഒയ്‌സോക്സിൽ കറുത്ത തൊപ്പിയുള്ള കിംഗ്ഫിഷറിനെക്കുറിച്ച് വിവരിച്ചിട്ടുണ്ട്. ബുഫണിന്റെ വാചകത്തോടൊപ്പം എഡ്മെ-ലൂയിസ് ഡൗബെന്റണിന്റെ മേൽനോട്ടത്തിൽ നിർമ്മിച്ച *പ്ലാഞ്ചസ് എൻലൂമിനീസ് ഡി'ഹിസ്റ്റോയർ നേച്ചറെല്ലിൽ* ഫ്രഞ്ച് എഞ്ചിനീയറും, കൊത്തുപണിക്കാരനും, പ്രകൃതിശാസ്ത്രജ്ഞനുമായിരുന്ന ഫ്രാങ്കോയിസ്-നിക്കോളാസ് മാർട്ടിനെറ്റ് കൈകൊണ്ട് കൊത്തിയെടുത്തു നിർമ്മിച്ച പ്ലേറ്റിലും ഈ പക്ഷിയെ ചിത്രീകരിച്ചിട്ടുണ്ട്. പ്ലേറ്റിന്റെ അടിക്കുറിപ്പിലോ ബഫണിന്റെ വിവരണത്തിലോ  ശാസ്ത്രീയ നാമം ഉൾപ്പെടുത്തിയിട്ടില്ല, എന്നാൽ 1783-ൽ ഡച്ച് പ്രകൃതിശാസ്ത്രജ്ഞനായ പീറ്റർ ബോഡെർട്ട് തന്റെ പ്ലാഞ്ചസ് എൻലുമിനീസ് എന്ന കാറ്റലോഗിൽ *അൽസിഡോ പിലീറ്റ* എന്ന ദ്വിപദ നാമം ഉപയോഗിച്ചു. 1821-ൽ ഇംഗ്ലീഷ് പ്രകൃതിശാസ്ത്രജ്ഞനും കലാകാരനുമായിരുന്ന വില്യം സ്വെയിൻസൺ ആണ് ഇപ്പോഴത്തെ *ഹാൽസിയോൺ'' ജനുസ്സിനെ അവതരിപ്പിച്ചത്. പൊതുവെ കിംഗ്ഫിഷറുമായി ബന്ധപ്പെട്ടിരിക്കുന്ന ഗ്രീക്ക് പുരാണത്തിലെ ഒരു പക്ഷിയുടെ പേരാണ് ഹാൽസിയോൺ. കണ്ടൽക്കാടുകൾ, വനങ്ങൾ, തണ്ണീർത്തടങ്ങൾ .  

## രൂപവിവരണം
ഇത് ഏകദേശം 28 സെ.മീറ്റർ നീളമുള്ള വലിയ മീങ്കൊത്തിയാണ്. മുതിർന്നവയ്ക്ക് വയലറ്റു കലർന്ന നീല നിറമുള്ള പുറകും കറുത്ത തലയും തോളും വെള്ളകഴുത്തുമുണ്ട്. വലിയ കൊക്കും കാലുകളും കടും ചുവപ്പാണ്. അടിവശം ചെങ്കല്ലിന്റെ നിറമാൺ. നല്ല ചുവന്ന നിറത്തിലുള്ള വലിയ കൊക്കും കാലുകളുമുണ്ട്. പറക്കുമ്പോൾ നീലയും കറുപ്പും കലർന്ന ചിറകിൽ വെളുത്ത നിറം കാണാവുന്നതാണ്. സാധാരണയായി തീരദേശ ജലാശയങ്ങളിലും പ്രത്യേകിച്ച് കണ്ടൽക്കാടുകളിലും കാണപ്പെടുന്നു. 

പൂവനും പിടയും ഒരേ പോലെയാണ്. എന്നാൽ പ്രായമായാത്തവയ്ക്ക് പ്രായപൂർത്തിയായവയുടേതിനേക്കാൾ മങ്ങിയ നിറമാണുള്ളത്. തൊണ്ടയിൽ വരകളും കാണിക്കുന്നു

## ഭക്ഷണം
സാധാരണ വലിയ പ്രാണികളാണ് ഭക്ഷണം. എന്നാൽ കടലിനോടടുത്ത് താമസിക്കുന്നവ മത്സ്യങ്ങളേയും തവളകളേയും ഭക്ഷിക്കും.അവർക്ക് മീൻ കൂടുതൽ ഇഷ്ടമാണ് അവർ ഞണ്ടുകളും പ്രാണികളും തിന്നുന്നു 
 

## പ്രജനനം
വേനൽക്കാലത്താണ് ഇവയുടെ പ്രജനനകാലം. മണ്ണിലുള്ള തുരങ്കമായാണ് കൂടുണ്ടാക്കുന്നത്. ഉരുണ്ട വെളുത്ത 4-5 മുട്ടകളിടും.

## ചിത്രശാല
## അവലംബം
*കേരളത്തിലെ പക്ഷികൾ - ഇന്ദുചൂഡൻ, കേരള സാഹിത്യ അക്കാദമി
*Birds of periyar – ആർ. സുഗതൻ, കേരള വനം-വന്യജീവി വകുപ്പ്


വർഗ്ഗം:കേരളത്തിലെ പക്ഷികൾ
വർഗ്ഗം:മീൻകൊത്തികൾ
വർഗ്ഗം:കേരളത്തിലെ മീൻകൊത്തികൾ
സ്ഥിതികോർജ്ജം

ഒരു വസ്തുവിനോ അല്ലെങ്കിൽ സംവിധാനത്തിനോ, അതിന്റെ സ്ഥാനം മൂലമോ അല്ലെങ്കിൽ അതിലെ കണികകളുടെ ക്രമീകരണം മൂലമോ ലഭിക്കുന്ന ഊർജ്ജമാണ് **സ്ഥാനികോർജ്ജം**. ഊർജ്ജത്തിന്റെ SI ഏകകം ജൂൾ ആണ്.

വർഗ്ഗം:ഊർജ്ജത്തിന്റെ അവസ്ഥകൾ
വർഗ്ഗം:ഗുരുത്വാകർഷണം
ദ സ്റ്റോണിംഗ് ഓഫ് സൊറായ എം

സൈറസ് നൌരസ്തേ സംവിധാനം ചെയ്ത് 2008 ൽ പുറത്തിറങ്ങിയ അമേരിക്കൻ -ഇറാനിയൻ ചലച്ചിത്രം ആണ് ** ദ സ്റ്റോണിംഗ് ഓഫ് സൊറായ എം**(). ഫ്രഞ്ച് ഇറാനിയൻ പത്രപ്രവർത്തകനായ ഫ്രെയ്ഡൊൺ സഹെബ്ജാം എഴുതിയ ല ഫെമ്മെ ലപ്പീഡി(1990/ഫ്രഞ്ച്) എന്ന ഇറാനിൽ നിരോധിക്കപ്പെട്ട  നോവലിനെ  ആസ്പദമാക്കിയാണ് ഈ സിനിമ എടുത്തിട്ടുള്ളത്.

## പ്രമേയം

## പ്രതികരണങ്ങൾ
നിരവധി അന്താരാഷ്ട്ര മേളകളിൽ പ്രദർശിപ്പിക്കുകയും ബോക്സാപ്പീസിൽ വൻ തോതിൽ പണം വാരിക്കൂട്ടുകയും ചെയ്ത ദ സ്റോണിംഗ് ഓഫ് സൊറായ എം ലോകമെമ്പാടുമുള്ള സ്വാതന്ത്യ്രവാദികളെ പ്രകോപിപ്പിച്ചു. യൂറോപ്പിൽ വ്യാപകമായ ബുർഖാ നിരോധനത്തിലൂടെ മുസ്ളിം സ്ത്രീകളെ സ്വതന്ത്രരാക്കുക എന്ന മതനിരപേക്ഷ/രക്ഷാകർതൃ ആശയത്തിന് പ്രാബല്യം കിട്ടുന്നതിനിടയിലാണ് ഇത്തരത്തിലുള്ളൊരു റിയൽ സ്റോറി ചലച്ചിത്രരൂപത്തിൽ പ്രചരിച്ചതും.
## അവാർഡുകൾ
2008  ലെ ടൊറന്റോ അന്താരാഷ്‌ട്ര ഫിലിം ഫെസ്റിവലിൽ ഓഡിയൻസ്  ചോയ്സ്  അവാർഡ്‌ ലഭിച്ചു ഈ ചിത്രത്തിന് .

### മറ്റ് അവാർഡുകൾ

## അവലംബം


## പുറം കണ്ണികൾ
* Official site 
* 
* Behind the Scenes of "The Stoning of Soraya M." with Producer Stephen McEveety
* Actor James Caviezel on "The Stoning of Soraya M."
* Hot Air review of "Stoning" 9/12/2008 
* DC Examiner Review of "''Stoning''" 
* Toronto Film Festival Interview with "''Stoning''" Director Cyrus Nowrasteh 
* Reporter Review
* Soraya M, Stoned to Death 5/13/2009 
*Stoning to Death:  A Violation of the Qur'an
*The Stoning of Soraya M.:  A critic review 

വർഗ്ഗം:അമേരിക്കൻ ചലച്ചിത്രങ്ങൾ
വർഗ്ഗം:ഇറാനിയൻ ചലച്ചിത്രങ്ങൾ
വർഗ്ഗം:ഇംഗ്ലീഷ് ചലച്ചിത്രങ്ങൾ
വർഗ്ഗം:പേർഷ്യൻ ചലച്ചിത്രങ്ങൾ
പോളി എഥിലീൻ

എഥിലീൻ (CH2=CH2) എന്ന വാതകത്തെ രാസത്വരകത്തിൻറെ സാന്നിധ്യത്തിൽ താപവും  സമ്മർദ്ദവും ഉപയോഗിച്ച് പോളിമറീകരികരിച്ചാണ് **പോളിഎഥിലീൻ** അഥവാ **പോളിഥീൻ** ഉണ്ടാക്കിയെടുക്കുന്നത്. ഈ രാസപ്രക്രിയയിൽ മാറ്റങ്ങൾ വരുത്തി,  പല തരത്തിലുമുളള പോളിഎഥിലീൻ ഉണ്ടാക്കാം.; 
പോളിഎഥിലീൻ ഒരു തെർമോപ്ലാസ്റ്റിക് പോളിമറാണ്. വിവിധ രൂപങ്ങളിൽ വിവിധ മേഖലകളിൽ  പോളിഎഥിലീൻ നമുക്ക് പ്രയോജനപ്പെടുന്നു.

### എൽ.എൽ.ഡിപിഇ (LLDPE)
Linear Low Density Poly Ethylene എന്നാണ് മുഴുവൻ പേര്. എഥിലീനിനോടൊപ്പം 1-ബ്യൂട്ടീൻ, 1-ഹെക്സീൻ, 1-ഒക്റ്റേൻ, എന്നീ സഹഏകകങ്ങളും ചേർത്ത് പോളിമറീകരിക്കുന്നു. ഋജുവായ അധികം ദൈർഘ്യമില്ലാത്ത ശൃംഖലകൾക്ക് വളരെ കുറിയ, ഏതാനും ശാഖകളും കാണുന്നു.  0.915 സാന്ദ്രത ഏതാണ്ട് 0.915–0.925 g/cm3. കനം കുറഞ്ഞ സഞ്ചികൾ, ഷീറ്റുകൾ, ഫിലിം എന്നിവ നിർമ്മിക്കാനുതകുന്നു.  മുഖ്യമായും പാക്കിംഗിനാണ് എൽ.എൽ.ഡിപിഇ ഉപയോഗപ്പെടുന്നത്. 
             
### എൽ.ഡിപിഇ (LDPE)
നീണ്ടതും നിബിഡവുമായ ശാഖകളുളള ശൃംഖലകളാണ് എൽ.ഡിപിഇയുടെ (Low Density Poly Ethylene) പ്രത്യേകത. ശാഖകൾ കാരണമാണ് സാന്ദ്രത കുറയുന്നത്. ശരാശരി സാന്ദ്രത 0.910–0.940 g/cm3. മൃദുവെങ്കിലും ഉറപ്പുളള കുപ്പികളും ഡപ്പികളും, സഞ്ചികളും,ഷീറ്റുകളും, ഫിലിമും  ഉണ്ടാക്കാൻ പ്രയോജനപ്പെടുന്നു.

### എച്ഡിപിഇ (HDPE)
മുഴുവൻ പേര് High Density Poly Ethylene എന്നാണ്.  ദൈർഘ്യമേറിയ, ശാഖകളില്ലാത്ത ശൃംഖലകളാണ് ഈ ഇനത്തിൻറെ ലക്ഷണം. സാന്ദ്രത ഏതാണ്ട്  0.941 g/cm3.  ഉറപ്പും കാഠിന്യവുമുളള കുപ്പികളും ഡപ്പികളും എച്ഡിപിഇ കൊണ്ടാണ് സാധാരണയായി ഉണ്ടാക്കുന്നത്. 

### യുഎച്എംഡബ്ല്യൂപിഇ (UHMWPE)
Ultra High Molecular Weight Poly Ethylene (അൾട്രാ ഹൈ മോളിക്യൂലാർ വെയ്റ്റ് പോളി എഥിലീൻ,) എന്നാണ് വിസ്തരിച്ച പേര്. 
ഒരു ലക്ഷത്തോളം എഥിലീൻ തന്മാത്രകളടങ്ങിയ ദൈർഘ്യമേറിയ ശൃംഖലകൾ ഈ പദാർത്ഥത്തിന് ഉറപ്പും ദൃഢതയും പ്രദാനം ചെയ്യുന്നു. ഭാരവാഹന ക്ഷമതയുളള ഉരുപ്പടികൾ നിർമ്മിക്കാൻ ഉതകുന്നു. ഉദാഹരണത്തിന് കൃത്രിമ ശ്രോണീ ഫലകം ( Hip bone implant) ഈ ഇനം പോളി എഥിലീൻ കൊണ്ടാണ് ഉണ്ടാക്കുന്നത്. 

### അവലംബം


വർഗ്ഗം:പോളിമറുകൾ
കോലങ്ങൾ

കെ.ജി. ജോർജ്ജിന്റെ സംവിധാനത്തിൽ 1981 ൽ പുറത്തിറങ്ങിയ ചലച്ചിത്രം ആണ് **കോലങ്ങൾ**. പി.ജെ. ആന്റണി എഴുതിയ 'ഒരു ഗ്രാമത്തിന്റെ ആത്മാവ്'എന്ന കഥയെ ആസ്പദമാകിയാണ് ഇ സിനിമ നിർമ്മിച്ചിട്ടുള്ളത്. കെ.ജി. ജോർജ്ജ് തിരക്കഥയും സംഭാഷണവും രചിച്ച് ഈ ചിത്രം നിർമ്മിച്ചത് ഫാൽക്കൺ മൂവീസ് ആണ്.   ഈ ചിത്രത്തിൽ ഗാനങ്ങൾ ഇല്ല

## പ്രമേയം
മധ്യതിരുവിതാംകൂർ ഗ്രാമത്തിലെ ക്രിസ്ത്യാനികളുടെ ജീവിതത്തിന്റെ പച്ചയായ ആവിഷ്കാരമാണ് കോലങ്ങളിലുടെ ദൃശ്യവൽക്കരിച്ചത്. അവരുടെ പിണക്കങ്ങളും ഇണക്കങ്ങളും നന്മയും ശുദ്ധതയും വിധിയുടെ അലംഘനീയതയും എല്ലാം ഇതിൽ വർണിക്കുന്നു.

## താരനിര

## ഗാനങ്ങൾ
ഗാനങ്ങൾ ഇല്ല
## അവാർഡുകൾ
അഭിനയത്തിന് രാജം കെ നായർക്ക് മികച്ച രണ്ടാമത്തെ സഹനടിക്കുള്ള അവാർഡ്  കിട്ടി.

## അവലംബം
 
## പുറംകണ്ണികൾ
* 
* 

വർഗ്ഗം:1981-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:കെ.ജി. ജോർജ്ജ് സം‌വിധാനം ചെയ്ത ചലച്ചിത്രങ്ങൾ
വർഗ്ഗം:എം ബി ശ്രീനിവാസൻ സംഗീതം പകർന്ന ചലച്ചിത്രങ്ങൾ
വർഗ്ഗം:ശ്രീനിവാസൻ അഭിനയിച്ച ചലച്ചിത്രങ്ങൾ
വർഗ്ഗം:രാമചന്ദ്രബാബു ക്യാമറ ചലിപ്പിച്ച ചലച്ചിത്രങ്ങൾ
ടാബർനാകിൾ

വാഗ്ദത്ത ഭൂമിയിലേക്കുള്ള യാത്രാമധ്യേ, യഹൂദർ മരുഭൂമിയിൽ താത്കാലികമായി നിർമിച്ച ആരാധനാകൂടാരമാണ് **ടാബർനാകിൾ**. മോശെയുടെ നിർദ്ദേശപ്രകാരം ബെസലേൽ എന്ന ശില്പിയാണ് ടാബർനാകിൾ നിർമിച്ചത് എന്ന് പുറ. 36 : 2-ൽ പറയുന്നു. ഈ ആരാധനാലയം സ്ഥിതി ചെയ്തിരുന്നത് മരുഭൂമിയിലെ യഹൂദ പാളയത്തിന്റെ മധ്യത്തിലായിരുന്നു എന്നും (പുറ. 25-31, 35-40), പുറത്തായിരുന്നു എന്നുമുള്ള (പുറ. 33:7) രണ്ടു പരാമർശങ്ങൾ ബൈബിളിൽ കാണുന്നുണ്ട്.

## നിർമ്മാണ സവിശേഷത

കരുവേലകത്തടി കൊണ്ടുള്ള ചട്ടക്കൂടും ലിനൻ വിരികളും ഉപയോഗിച്ചാണ് വിശുദ്ധ കൂടാരം നിർമിച്ചിരുന്നത്. ലിനൻ തിരശീലകൾ ഉപയോഗിച്ച് വിശുദ്ധ കൂടാരത്തെ പവിത്രസ്ഥാനം, പരമപവിത്രസ്ഥാനം എന്ന് രണ്ടായി പകുത്തിരുന്നു. പവിത്രസ്ഥാനത്ത് കാഴ്ചയപ്പം വയ്ക്കുന്ന മേശ, ധൂപപീഠം, 'മെനോറ' എന്ന പേരിൽ അറിയപ്പെടുന്ന സുവർണ മെഴുകുതിരിക്കാല് എന്നിവയും പരമപവിത്ര സ്ഥാനത്ത് സാക്ഷ്യപേടകവും (പത്ത് കൽപനകൾ ആലേഖനം ചെയ്ത സാക്ഷ്യപലകകൾ അടങ്ങുന്ന പേടകം) സൂക്ഷിച്ചിരുന്നു. കരുവേലകത്തടി കൊണ്ട് നിർമ്മിച്ച പേടകത്തിനുമുകളിൽ തങ്ക കൃപാസനവുമുണ്ടായിരുന്നു. കൃപാസനത്തിന്റെ രണ്ടറ്റത്തുമായി സ്വർണം കൊണ്ടുള്ള മാലാഖാരൂപങ്ങൾ പ്രതിഷ്ഠിച്ചിരുന്നു. പ്രായശ്ചിത്തദിനമായ യോംകിപ്പൂരിന് മാത്രമാണ് ഉന്നതപുരോഹിതൻ പരമപവിത്രസ്ഥാനത്തു പ്രവേശിച്ചിരുന്നത്. "ഇസ്രായേൽ ജനങ്ങളുടെ യാത്രകളിലെല്ലാം അവരുടെ കൺമുമ്പാകെ, പകൽസമയത്ത് വിശുദ്ധകൂടാരത്തിന്മേൽ യഹോവയുടെ മേഘവും രാത്രിയിൽ വിശുദ്ധകൂടാരത്തിനുമേൽ അഗ്നിയും ഉണ്ടായിരുന്നു" എന്ന് പുറ. 40:38-ൽ പറയുന്നു.

## വിവിധഅർഥത്തിൽ

റോമൻ കത്തോലിക്കാ ദേവാലയങ്ങളിൽ നേർച്ചയപ്പം വയ്ക്കുന്ന താലത്തിനും ടാബർനാകിൾ എന്നു പറയാറുണ്ട്. മനുഷ്യശരീരം, കപ്പൽപ്പായ്മരത്തിന്റെ കീഴ്ഭാഗം ഉറപ്പിക്കാനുള്ള കുഴി, താത്ക്കാലിക വാസസ്ഥാനം എന്നീ അർഥങ്ങളിലും ടാബർനാകിൾ എന്ന പദം പ്രയോഗത്തിലുണ്ട്. 

## പുറംകണ്ണികൾ
*http://bibleencyclopedia.com/tabernacle.htm

വർഗ്ഗം:ജെറുസലേമിലെ ആരാധനാലയങ്ങൾ
ഒക്സിയാന്തസ്

പുഷ്പിക്കുന്ന സസ്യങ്ങളിലെ റുബിയേസീ കുടുംബത്തിലെ ഒരു ജനുസ്സാണ് ***ഒക്സിയാന്തസ്*** - ***Oxyanthus***. 

## സ്പീഷിസുകൾ
* *[[Oxyanthus montanus|ഒക്സിയാന്തസ് മോണ്ടനസ്]]*, Sonké
* *[[Oxyanthus okuensis|ഒക്സിയാന്തസ് ഒക്വെൻസിസ്]]*, M. Cheek & Sonke

വർഗ്ഗം:ഒക്സിയാന്തസ്
ഒക്സിയാന്തസ് മോണ്ടനസ്

പുഷ്പിക്കുന്ന സസ്യങ്ങളിലെ റുബിയേസീ കുടുംബത്തിലെ ഒരു ജനുസ്സായ ഒക്സിയാന്തസിലെ ഒരു സ്പീഷിസാണ് ***ഒക്സിയാന്തസ് മോണ്ടനസ്*** - ***Oxyanthus montanus***. കാമറൂണിലും ഇക്വറ്റോറിയൽ ഗിനിയയിലുമാണ് ഇവ കണ്ടെത്തിയിട്ടുള്ളത്. ഉഷ്ണമേഖലാ പ്രദേശങ്ങളിലും ഉഷ്ണമേഖലയോടടുത്ത പ്രദേശങ്ങളിലും താഴ്ന്ന വന പ്രദേശങ്ങളിലാണ് ഇവ കൂടുതലായുള്ളത്. എന്നാൽ പർവ്വതപ്രകൃതമായ ഭൂപ്രദേശങ്ങളിലും ഇവയെ കണ്ടെത്തിയിട്ടുണ്ട്. ആവാസമേഖലയിൽ ഇവ വംശനാശം നേരിടുന്നു. 

## അവലംബം

* Cheek. M. 2004.  ''Oxyanthus montanus''.   2006 IUCN Red List of Threatened Species.   Downloaded on 23 August 2007.

വർഗ്ഗം:ഒക്സിയാന്തസ്
വർഗ്ഗം:ജെന്റ്യനെയിൽസ് നിരയിൽ ഉൾപ്പെടുന്ന സസ്യങ്ങൾ
ട്രൈക്കൂറിസ്

കശേരുകികളിലെ ഒരിനം പരാദവിര ആണ് **ട്രൈക്കൂറിസ്**. ട്രൈക്കോകെഫാലിഡ ഗോത്രത്തിലെ ട്രൈക്കൂറോയ്ഡിയ അതികുടുംബത്തിൽപ്പെടുന്നു. ശാസ്ത്രനാമം: ട്രൈക്കൂറിസ് ട്രൈക്കിയൂറ (Trichuris trichiura). 'ചാട്ടവിര' എന്ന പേരിലും ഇത് അറിയപ്പെടുന്നു. ആൺ പെൺ വിരകളുടെ ചാട്ടയുടെ ആകൃതിയാണ് ഈ പേരിനു നിദാനം.

## സവിശേഷത
ഏകദേശം 35 മില്ലി മീറ്ററോളം നീളമുള്ള വിരകളായതിനാൽ ഇവയെ പെട്ടെന്ന് കാണാൻ കഴിയും. ഇവയുടെ ശരീരത്തിന് പ്രകടമായ രണ്ടു ഭാഗങ്ങളുണ്ട്; ഗ്രസികയും (oesophagus) അനുബന്ധഗ്രന്ഥികളും (sitchosome) ഉള്ള നീളംകൂടി വീതികുറഞ്ഞ മുന്നറ്റവും, പ്രത്യുത്പാദനാവയവങ്ങളുള്ള വീർത്ത പിന്നറ്റവും. മലിനമായ ഭക്ഷണം, പ്രത്യേകിച്ചും പാചകം ചെയ്യാതെ ഭക്ഷിക്കുന്ന പച്ചക്കറികൾ എന്നിവയിൽ പറ്റിയിരിക്കുന്ന വിരയുടെ മുട്ടകളാണ് ചാട്ടപ്പുഴു രോഗത്തിനു കാരണമാകുന്നത്. ആതിഥേയരുടെ കുടലിൽ വച്ച് മാത്രമേ മുട്ടവിരിയാറുള്ളൂ. പ്രായപൂർത്തിയെത്തിയ വിരകൾ കുടലിൽ പറ്റിപ്പിടിച്ചിരിക്കും. ആതിഥേയരുടെ മലത്തിൽ കൂടിയാണ് വിരയുടെ മുട്ടകൾ പുറത്തുവരുന്നത്. 20 ദിവസം കൊണ്ട് മുട്ടവിരിഞ്ഞ് പൂർണവളർച്ചയെത്തിയ വിരകളായിത്തീരുന്നു.

വർഗ്ഗം:വിരകൾ
ഐ.ആർ.സി.

ഒരു കൂട്ടം ആളുകളുമായി തത്സമയം ഇന്റർനെറ്റ്‌ അല്ലെങ്കിൽ ഒരു നെറ്റ്‌വർക്ക്  ഉപയോഗിച്ച് ചാറ്റ് ചെയ്യാൻ സഹായിക്കുന്ന ഒരു പ്രോട്ടോകോൾ ആണ്  ഐ.ആർ.സി. അഥവാ ഇന്റർനെറ്റ് റിലേ ചാറ്റ് . 1988 ആഗസ്റ്റിൽ ജർക്കോ ഒയികരിനേൻ (Jarkko Oikarinen) ആണ് ഈ സംവിധാനം രൂപപ്പെടുത്തിയത്. ക്ലയന്റ് സോഫ്റ്റ്‌വെയർ നമ്മുടെ കമ്പ്യൂട്ടറിൽ ഇൻസ്റ്റാൾ ചെയ്താൽ മാത്രമേ ഐ.ആർ.സി ഉപയോഗിച്ച് ചാറ്റ് ചെയ്യാൻ സാധിക്കുകയുള്ളൂ.

## വിവിധ ബ്രൗസറുകൾക്കുള്ള ഐ.ആർ.സി. ക്ലൈന്റ് സോഫ്റ്റ്‌വെയറുകൾ

*വെബ്ചാറ്റ്  ബ്രൗസർ വഴി പ്രവർത്തിക്കും പ്രത്യേകം സോഫ്റ്റ്‌വെയർ സജ്ജീകരിക്കേണ്ടതില്ല.
*ഓപ്പറ (ഓപ്പറയിൽ പ്ലഗ് ഇൻ ആവശ്യമില്ല. irc://irc.freenode.net  എന്ന ലിങ്കിൽ ഞെക്കിയാൽ തനിയെ പുതിയ പേജ് തുറന്നു വരും, അതിൽ ചെല്ലപ്പേര് കയറ്റി സം‌വാദം ആരംഭിക്കാം)
*മോസില്ല ഫയർഫോക്സ് - ചാറ്റ്സില്ല 
*മാക്ക് ഉപയോക്താക്കൾ, ഇൻ സ്ക്രിപ്റ്റ് ഉപയോഗിച്ചാൽ ബ്രൗസറിലേക്ക് നേരിട്ടു എഴുതാൻ സാധിക്കുന്നതാണ്, കൂടുതൽ വിവരങ്ങൾക്ക് ഈ താൾ  സന്ദർശിക്കുക.

## മറ്റ് ഐ.ആർ.സി. ക്ലയന്റ് സോഫ്റ്റ്‌വെയറുകൾ

*പിസി ചാറ്റ് - സുവഹനീയ (പോർട്ടബിൾ) വിൻഡോസ് ക്ലൈന്റ് സോഫ്റ്റ്‌വേർ.
*കെവി ഐആർസി - സുവഹനീയ (പോർട്ടബിൾ) വിൻഡോസ്/ലിനക്സ്/യുനിക്സ് ക്ലൈന്റ് സോഫ്റ്റ്‌വേർ.
*എം.ഐ.ആർ.സി - ഇന്റർനെറ്റ് എക്സ്പ്ലോററിനൊപ്പം പ്രവർത്തിക്കും.
ഇന്ത്യ-ചൈന യുദ്ധം

ഇന്ത്യയും ചൈനയും തമ്മിൽ 1962 ൽ നടന്ന അതിർത്തി തർക്കത്തെ തുടർന്നുള്ള യുദ്ധമാണ് **ഇന്ത്യ-ചൈന യുദ്ധം**(Hindi: भारत-चीन युद्ध Bhārat-Chīn Yuddh)(simplified Chinese: 中印边境战争; traditional Chinese: 中印邊境戰爭; pinyin: Zhōng-Yìn Biānjìng Zhànzhēng).ഹിമാലയൻ അതിർത്തി തർക്കമാണ് ഈ യുദ്ധത്തിന് പ്രധാന കാരണം.ഇന്ത്യ ദലൈലാമക്ക് അഭയം നൽകിയതും യുദ്ധത്തിന് കാരണമായി പറയപ്പെടുന്നു.

1962 ഒക്ടോബർ 20- ന് തുടങ്ങിയ യുദ്ധം നവംബർ 21ന് ചൈന വെടിനിർത്തൽ പ്രഖ്യാപിച്ചതോടെ അവസാനിച്ചു. അതിനോടൊപ്പം ചൈന തർക്കപ്രദേശത്ത് നടത്തിയ മുന്നേറ്റത്തിൽ നിന്നും പിന്മാറാനും തയ്യാറായി.

## അവലംബം


വർഗ്ഗം:ഇന്ത്യ ഉൾപ്പെട്ട യുദ്ധങ്ങൾ
ടാർ വീഡ്

കമ്പോസിറ്റെ (Compositae) കുടുംബത്തിൽപ്പെടുന്ന ഒരു കളസസ്യമാണ് **സ്റ്റാർ വീഡ്**. ശാസ്ത്രനാമം: മാഡിയ എലിഗൻസ് (*Madia elegans*). കാലിഫോർണിയൻ പ്രദേശങ്ങളിലെ തരിശുസ്ഥലങ്ങളിലും മലഞ്ചരിവുകളിലും ധാരാളമായി വളരുന്നു. കേരളത്തിൽ ഇത് പൂന്തോട്ടങ്ങളിൽ ഒരു അലങ്കാരസസ്യമായി നട്ടുവളർത്തുന്നുണ്ട്.

ഏകവർഷിയോ ചിരസ്ഥായിയോ ആയി വളരുന്ന ടാർ വീഡിന് ഒരു പ്രത്യേക ഗന്ധവും പശിമസ്വഭാവവുമുണ്ട്. ഇവ 60-65 സെ.മീ. ഉയരത്തിൽ വളരും. ഇലകൾക്ക് വീതി കുറവാണ്. 75-130 മി. മീ. നീളമുണ്ടായിരിക്കും. കമ്പോസിറ്റെ കുടുംബത്തിന്റെ സവിശേഷ പുഷ്പമഞ്ജരിയാണ് ഇവയിൽ കാണപ്പെടുന്നത്. 9 മി.മീ. വ്യാസമുള്ള പുഷ്പമഞ്ജരിക്ക് നീളം കൂടിയ ഞെട്ടാണുള്ളത്. വൈകുന്നേരത്തോടെ വിരിയുന്ന പുഷ്പങ്ങൾ പിറ്റേന്ന് ഉച്ചസമയത്തിനു മുമ്പേ വാടിപ്പോകുന്നു.

കിഴക്കൻ യു.എസിലെ മാഡിയ സറ്റെവ എന്ന ചെടിയും ടാർ വീഡ് എന്നറിയപ്പെടുന്നു. ഒന്നര മീറ്ററോളം ഉയരത്തിൽ വളരാറുള്ള ഇതിന്റെ പുഷ്പമഞ്ജരി 13 മി. മീ. വ്യാസമുള്ളതാണ്. 

## അവലംബം

## പുറംകണ്ണികൾ
*http://www.absoluteastronomy.com/topics/Madieae Madieae: Facts, Discussion Forum, and Encyclopedia Article
*http://tchester.org/srp/plants/keys/tarweed.html Tarweeds at Santa Rosa Plateau

വർഗ്ഗം:കളകൾ
സുക്കോത്ത്

യഹൂദരുടെ മൂന്നു തീർത്ഥാടകപ്പെരുന്നാളുകളിലൊന്നാണ് **സുക്കോത്ത്**. **കൂടാരപ്പെരുന്നാൾ** അഥവാ **ടാബർനാകിൾസ് ഉത്സവം** (Feast of Tabernacle) എന്ന പേരിലും ഈ ആഘോഷം അറിയപ്പെടുന്നു. ടാബർനാകിൾ എന്ന പദത്തിനർഥം താത്കാലിക വാസസ്ഥാനം എന്നാണ്.

## ശരത്കാല ആഘോഷം
ഹീബ്രു ഭാഷയിൽ സുക്കോത്ത് (സുക്ക-കുടിൽ) എന്നു പറയുന്നു. യഹൂദരുടെ ഒരു പ്രധാന ശരത്കാല ആഘോഷമായ ടാബർനാകിൾ വിളവെടുപ്പുത്സവം കൂടിയാണ്. യഹൂദകലണ്ടറിലെ ഏഴാമത്തെ മാസമായ *തിഷ്റി* 15-ന്ആരംഭിക്കുന്ന സുക്കോത്ത് ഏഴു ദിവസം നീണ്ടു നിൽക്കാറുണ്ട്. എട്ടാം ദിവസത്തെ ഉത്സവത്തിന് *ഷെമിനി അത്സെരിത്* (Shemini Atzeret) എന്നാണ് പേര്. *സിംചത്ത്തോറ* എന്നറിയപ്പെടുന്ന മറ്റൊരാഘോഷവും എട്ടാം ദിവസം നടത്തിപ്പോരുന്നു. ചില യഹൂദവിഭാഗങ്ങൾ ഒമ്പതാം ദിവസമാണ് *സിംചത്ത് തോറ* ആഘോഷിക്കാറുള്ളത്. യഹൂദരുടെ മതാചാരപ്രകാരം പരസ്പരം ബന്ധപ്പെട്ടു നിൽക്കുന്ന ആഘോഷങ്ങളാണ് സുക്കോത്ത്, അത്സെരിത്, സിംചത്ത് തോറ എന്നിവ.

## രണ്ടു പ്രധാന ചടങ്ങുകൾ
രണ്ടു പ്രധാന ചടങ്ങുകൾ ഉൾപ്പെട്ടതാണ് സുക്കോത്ത് ഉത്സവം. *സുക്കാ* എന്ന പേരിൽ അറിയപ്പെടുന്ന കുടിലിൽ പാർക്കുക എന്നതാണ് ഇതിന്റെ ആദ്യത്തെ ചടങ്ങ്. ഇതിനായി വീട്ടുമുറ്റത്ത് കുടിലുകൾ നിർമ്മിക്കുന്നു. മൂന്നു ഭിത്തികൾ ഉള്ള ഈ കുടിലിന് മേൽക്കൂര ഉണ്ടായിരിക്കുകയില്ല, വയ്ക്കോൽ കൊണ്ടോ ഇലകൾ കൊണ്ടോ മുകൾഭാഗം മൂടിയിരിക്കും. ഉത്സവനാളുകളിൽ ഈ കുടിലിനുള്ളിലാണ് ആഹാരം പാകം ചെയ്തു കഴിക്കുന്നത്. ഉഷ്ണമേഖലയിൽ യഹൂദർ ഈ കുടിലിനുള്ളിൽ തന്നെ അന്തിയുറങ്ങുകയും ചെയ്യാറുണ്ട്. കുടിലിൽ പാർക്കുന്നതിന്റെ പ്രാധാന്യം ലേവിയർ 23:42, 43-ൽ ഇങ്ങനെ രേഖപ്പെടുത്തിയിരിക്കുന്നു- *ഏഴു ദിവസം നിങ്ങൾ കൂടാരങ്ങളിൽ പാർക്കണം....* ഈജിപ്തു ദേശത്തുനിന്ന് ഇസ്രായേൽ ജനതയെ കൊണ്ടുപോന്നപ്പോൾ, ഞാൻ, അവരെ കൂടാരങ്ങളിൽ പാർപ്പിച്ചിരുന്നു എന്ന് നിങ്ങളുടെ സന്തതി പരമ്പരകൾ ഗ്രഹിക്കാൻ വേണ്ടിയാണ് ഇത്. ഭൗതികസുഖങ്ങളുടെ നശ്വരതയെക്കുറിച്ച് മനുഷ്യനെ ബോധവാനാക്കുവാൻ വേണ്ടിയാണ് കുടിലുകളിൽ പാർക്കണം എന്ന നിർദ്ദേശം നൽകിയിരിക്കുന്നത് എന്ന് മതപണ്ഡിതന്മാർ ഈ ആചാരത്തെ വ്യാഖ്യാനിക്കുന്നു. ബൈബിളിലെ കഥാപാത്രങ്ങൾ സുക്കോത്ത് നാളുകളിൽ കുടിലുകൾ സന്ദർശിക്കുമെന്നൊരു വിശ്വാസം നിലവിലുണ്ട്. തന്മൂലം ഇവരെ പ്രീതിപ്പെടുത്തുവാനെന്ന സങ്കല്പത്തിൽ സ്വാഗതഗീതങ്ങൾ ആലപിക്കുക പതിവാണ്. ചെറുനാരകം, അരളി, കൊളുന്ത് എന്നീ ചെടികളുടെ ചെറുചില്ലകളും കുരുന്നു പനയോലയും ഉപയോഗിച്ചുള്ളതാണ് സുക്കോത്ത് ഉത്സവത്തിന്റെ രണ്ടാമത്തെ പ്രധാനചടങ്ങ്. ആരാധനായോഗങ്ങളിൽ ഇവ മുകളിലേക്കും താഴേയ്ക്കും നാല് ദിശകളിലേക്കും വീശുന്നു. ദുഷ്ടശക്തികളെ അകറ്റി ദൈവത്തിന്റെ സർവാധിപത്യം ഉറപ്പാക്കുവാനാകും എന്ന വിശ്വാസമനുസരിച്ചാണ് ഈ അനുഷ്ഠാനം നിർവഹിക്കുന്നത്. നല്ല വിളവ് കൊയ്തെടുക്കാൻ സാധിക്കുന്നതിന്റെ നന്ദി സൂചകമായാണ് ഈ ചടങ്ങ് നടത്തുന്നത് എന്നും ചിലർ അഭിപ്രായപ്പെടുന്നു.

## സിംചത്ത് തോറ ആഘോഷം
എട്ടാം ദിവസമായ 'ഷെമിനി അത്സെരിതി'ൽ മഴയ്ക്കുവേണ്ടി പ്രത്യേകം പ്രാർഥന നടത്തുന്നു. തോറ വായനയുടെ ഒരു വാർഷികചക്രത്തിന്റെ അവസാനവും പുതിയ ചക്രത്തിന്റെ ആരംഭവും കുറിക്കുന്നതാണ് *സിംചത്ത് തോറ* ആഘോഷം. തോറ വായനയുടെ വാർഷിക ചക്രം അവസാനിപ്പിക്കുന്ന വ്യക്തിയെ തോറയുടെ മണവാളൻ എന്നും പുതിയ ചക്രം ആരംഭിക്കുന്ന വ്യക്തിയെ ഉൽപ്പത്തിയുടെ മണവാളൻ എന്നും പറയുന്നു. 

## ഇതും കാണുക
*ടാബർനാകിൾ.

## പുറംകണ്ണികൾ
*http://www.jewishvirtuallibrary.org/jsource/Judaism/holiday5.html
*http://www.jewfaq.org/holiday5.htm
*http://www.bbc.co.uk/religion/religions/judaism/holydays/sukkot_1.shtml

വർഗ്ഗം:യഹൂദമതത്തിലെ വിശേഷദിനങ്ങൾ